Esther Dawt Chin Sung: Ka sung lai ti phan in ka ttahmi si lo | THE CHIN EXPRESS\nEsther Dawt Chin Sung: Ka sung lai ti phan in ka ttahmi si lo\nEsther Dawt Chin Sung nih Myanmar Idol season 4 round 2 ah a ttahnak aruang cu atanglei bangin a fianter.\nEsther Dawt Chin Sung: Thazaang nan ka pekmi le ruahnak nan ka cheuhmi ka hmuh tikah; zei dah kaa remh a hau, zei bantuk lungput dah ka ngeih herh, lungneem peng awk a ṭha lo ti kai fiang cang.\nKan group ah kai tel ti lai lo ti ka phan caah ka ṭahmi si lo, Pathian nih a hngalh ko. TV an thlah hlan ah video an edit dih caah [thil sining tling tein nan hmu lo i si].\nSaya Aung Ko Latt nih kan 4 in a kan auh i “nan group in minung pakhat lawng a kai lai” a kan ti. Mah hnu ah keimah kha hnulei aa ka thawntermi si. Mah kha TV ah an langhter lo. Cucaah hnulei aa ka thawnter lio ahhin 70% hrawng cu aphi [keimah ka kai lai] ti ka hngalh cang.\nGroup dihlak ah kanmah le sining cio in harnak kan ngei cio hna. Hla kan i thim ni ah kan cawng hna, i a thaizing ah i zuam asi. Caan kan ngeihchun te ahcun zeitin dah creation & performance kan tuah lai ti ruat in kan cinh. Zuamnak sikan bangin, minung pakhat lawng thiam a ngah lo. Abik in team work kha an zohmi si caah kan dihlak i bawm in i zuam zarh asi.\nMah bantukin kanmah group ahhin, kan i zuam hlan tein a ngandam lo caah siikhan aa va piahmi zong an um. Midang hla an cawn lio ah ‘a sinpi hnga maw, a zaw tuk sualte hnga maw’ tiin thintur ngai in kan hngah. Nain kan unau 4 ningin zuamnak minutes 3 caah kan ngeihchun caan te ahcun biatak tein kan cinh hna.\nCucaah, kan dihlak lungrual tein kan tuahmi, kan retheih aa khat dihmi si caah keimah kai tel lo zongah, aho an kai paoh ah kan group in a tlintlakmi 2 tal cu kai kho hna seh ti ka duh. Aruang cu kan group kan i zuam ning cu keimah hi a thei bikmi ka si. Kan group hlasa pawl hi chungkhar unau bantukin ka ruah dih hna, zaan khuadei biatak tein kan cinh hnu ah keimah lawng ka kai caah ka ngaihchia tuk i ka ṭahmi si.\nSinain, tu hnu cu ka si khawh chungin ka thinlung ṭhing ka zuam cang lai. Keimah hi ka mitthli tlak a fawi, nain a thachiat fawimi ka si lo. Kaa tinhmi lei ah pehzulh in ka kal ko lai. An ka ruahpalh ti phun in ka chimmi si lo. Kei zong TV lawng in a zohmi si ve ning law siarem loin ka chim ve sual ko hnga.\nTu hnu cu ralring deuh in ka um cang lai. Pehzulh in lam ka hmuhsak rih uh, ka cawnpiak rih uh, nan ka chimh ahcun an ka dawt caah si tiin ka ruah ko. Nan ka dawt i nan ka ṭanpi caah kaa lawm.\nEstherDCS (Sung Sung)


TLANGCUNG HRIAMTLAI LE CDF/PDF KA HMUH NING - TIMES OF CHIN NEWS\nTLANGCUNG HRIAMTLAI LE CDF/PDF KA HMUH NING\nPosted By: thawngthawng January 31, 2022\nHitihin PDF, CDF le Tlangcung Hriamtlaiphu ka hmuh ning cu asi. PDF le CDF um hna hlah sehlaw tubantuk in rampumpi huap in ralhrang doh hi a um hnga lo, tlangcung hriamtlaiphu nih kum 70 renglo ralhrang an doh cang nain zei pipa rampumpi huap in an chuahpi kho lo. PDF le CDF um hna hlahsehlaw tubantuk hin tlangcung hriamtlai phu nihhin zei cawlcanghnak hmanh rampumpi huai in an tuah kho lai lo Kum 70 tuanbia ah a um ko al awk tha loin.\nAsinain tlangcung hriamtlaiphu nih PDF le CDF hi bawm (back up) hna hlahsehlaw tu dirhmun hi zeitihmanh in an phan kho ve lai lo. Cucaah tu kan dothlennak ahcun CDF, PDF le tlangcung hriamtlaiphu hi an biapit ning ai tluk, hmu khat ah riantuanti ding an si. Hriamtlaiphu hi kum 70 ral a do cangmi kan si le kan sin ahhin i fonh viar lawlaw ko u ti hna sehlaw a thatnak tampi lakah a palhnak tampi a um kho ve, a ruang cu:\nPakhatnak. PDF le CDF hi um hna hlahsehlaw tubantuk in rampumpi ah kahdohnak hi a chuak hrimhrim lai lo, mahtluk in PDF, CDF le mipi nih tlangcung hriamtlaiphu pawl pressure an rak pek hna lio i an i thangh a rak har ning, tu hmanh ah Shan te hna ahcun ai thang kho lomi an um len rih.2. Tulio ah ralhrang nih ai awlawkchon bikmi cu tlangcung hriamtlaiphu nakin PDF le CDF hi an si timi cu al awk a um lo.\nPathumnak. Khuakip, pengkip le miphun kip cio in PDF le CDF mipi an dir cio mi ruang ahhin mipi lungthin an lak khawh i hriamtlaiphu nih an tuah khawh bak lomi minung tamtuk PDF le CDF ah an luhter khawh hna. 4. Tlangcung hriamtlaiphu nih an tuah ngam lomi, dothlatnak leiah an tuah khawh lomi leh khuachung i dohnak ah an phak lomi tampi CDF le PDF nih an tuah khawh mi aum.\nPanganak. PDF le CDF an um ruangah rampumpi mipi thinlung ai hninsai khun i teinak zong hi tlangcung hriamtlaiphu he i bawm in an lak te lai. Asinain azungzal ca in PDF le CDF hi dirthai ding cu an si lo pitusit (militia) caah an si, buaibainak tampi lakah raldohnak lei cawngmi an si lo tikah le commitment thatein a ngei lomi an si tikah mipi caah siseh, hriamtlaiphu caah siseh an hnok nak a tam pi ve lai.\nCaansaupi an kaltak tikah, thil an ti khawh tuk tikah, kal sual in commitment ngei lomi an si tikah tih Gangster bantuk in an chuak kho ve. Asinain tulio CDF le PDF an dirhmun le hruaitu pawl zoh tikah cu bantuk dirhmun cu an phan lai lo, mipi caah ral a domi kan si timi an goal ai fiang tukmi lawngte an rak si ko.PDF le CDF um hna hlahsehlaw tu bantuk in rampumpi ah hriamtlaiphu nih ral an thawhter kho lai lo, thawhter zong an i timhnak kan hmu lo mipi le PDF nih pressure an rak pek tuk ruangah ai thok nak kha asi ko.\nAsinain CDF le PDF hi hriamtlaiphu nih dirkamh in bawm hna hlahsehlaw sau a awk kho ding le tu dirhmun tiang hi an phan kho lai lo. Cucaah tlangcung hriamtlaiphu le CDF le PDF hi tulio kahdohnak ahcun an biapit ning an i tluk bak. PDF le CDF hi tutan ral kan tei hnu in phiat colh ve dingmi an si i tlangcung hriamtlaiphu phu tu hi cu a zungzal in mipi vengtu kan ralkap an si thai lai. Note: Keimah pumpak hmuh ning a tawk fiannak tein ka tialmi asi mu, khat le khat sualphawt le dohnak in tialmi siloin Pumpak hmuh ning asi. Credit: Chelsea Bawi


KA, KNDF Pasal Ttha Rual Nih Ralhrang Mawtaw Tampi An Hrawh Leng Ah Hriamnam Tampi An Lak Piak - Khuaruah Har News\nKA, KNDF Pasal Ttha Rual Nih Ralhrang Mawtaw Tampi An Hrawh Leng Ah Hriamnam Tampi An Lak Piak\nKA, KNDF pawl nih ralhrang tampi an thah hlei ah machine gun le meithal dang tampi an lak piak hna mawtaw tampi an hrawh rih hna..lung hmui kho tuk.KA, KNDF pawl him tein an kir kho tiah theih a si.\nTutan KA, KNDF pasal ttha rual hna thawngpang theih cu lung ahmui kho tuk eh! Min Aung Hlaing uico pa caan saupi na dir kho ti lai lo, kan pasal ttha rual nih na uico rual Helram ah an kuat dih lai.\nA tang ah hin KA, KNDF pasal ttha rual nih ralhrang mawtaw le hriamnam an lak piak mi pawl cu a video bak in an rak langhter nak ka thil chih rak zoh ve hmanh lung a hmui bak ko. Hi bantuk thawngpang hi cu theih lengmang kan duh cio ko lai. Video link zohnak\nRelchap- Bomb An Tarh Mi An Phelh Nak Ah A Puak I CNDF Pasal Ttha Pakhat Nunnak Liam. Bomb An tarh mi Phelh an timh nak ah a Puak sual i CNDF Ralkap pakhat nunnak a liam. Falam peng hmun pakhat ah bomb an kam/ tarh mi an phelh tthan nak ah ruah lo tuk in a puak ruangah CNDF 1 a nunnak a liam tiah theih a si.\nMay 7, bomb an tarh mi/ kam mi phelh tthan an timh nak ah a puak sual ruangah nunnak liam hi CNDF Salai Sui Thawng Lian (Kum 19) a si. Mah long hlah Taal le Thlanrawn karlak ah tualchung mi 1 nih ralhrang bomb tarh mi aa lamh sual ruangah fak ngai in hliamhma a pu tiah theih a si.\nCDF-Thantlang in Salai Hrang Lian Hnin nih ram ca ah a nunnak a pek tthan tihmi theih cu thinlung nih a celh hrim lo ee. Nan thawngpang nih vawleicung Laimi dihlak thinlung kekkuai in a tuah dih.\n2022 May 5 raltuknak ah CDF-Thantlang in Salai Dawt Tha Cung, Salai Thawng Tha Peng le Salai Tha Hlei Sang zong nih ram ca ah an nunnak an pek i CDF-Thantlang nih upatnak le ngaihchiatpinak ca an rak chuah cang.\nMay 5 ah CDF-Thantlang in ralkap pali nih nunnak an pek tiah kan theih. CDF-Thantlang ralkap Salai Hrang Lian Hnin (Kum 25) nih May 5, Chinram chung raltuknak hmun pakhat ah ram le miphun ca ah a nunnak a pek. CDF-Thantlang nih nihin, May 7 ah Salai Hrang Lian Hnin upat peknak le chungkhar ngaihchiatpinak ca an chuah.\n2022 May 5 raltuknak ah CDF-Thantlang in Salai Dawt Tha Cung, Salai Thawng Tha Peng le Salai Tha Hlei Sang zong nih ram ca ah an nunnak an pek i CDF-Thantlang nih upatnak le ngaihchiatpinak ca an rak chuah cang. May 5 ah CDF-Thantlang in ralkap pali nih nunnak an pek tiah kan theih. Crd: TheHakhaPost\nBomb An Tarh Mi An Phelh Nak Ah A Puak I CNDF Pasal Ttha Pakhat Nunnak Liam\nCDF-Thantlang In Salai Hrang Lian Hnin Nih Ram Caah A Nunnak A Pek Tthan


A Herh Bak Mi Le A Ngei Bak Lo Mi Lawng Nih Inn Hmun Sok Khawh Ding In An Ti Ko Hih – Onlinenungak\nBy chin tawi on January 23, 2021\n“Umthutnak a Ngei lo mi Pawl Caah Man lo tein Hmunhma Sokkhawh A si lai Tiah Theihternak A Tuahtu Pakhat”\nUm Thutnak Inn hmun vawlei a Ngei lo Mi inung pawl cu A Hlei in Umthutnak vawlei an hmuh hawh nak hnga ding caah sok ding in mi pakhat nih cun a chim caah mi cheu sifak cu lawmhnak chim cawk lo an ngei.\nHi Bantuk a si taktak ding a si ah cun mi zei poah kan i lawm tuk cio ko lai. hi an thil tuah hi a th ngai mi a si i, khoi zei khua le ram le cozah kip nih hin sifak umthutnak hmun le lei a ngei lo mi paawl hi cu an tuak tan hrim hrim piak ding a si khe ko.\nHmun le lei hna hi mirum ta le cozah ta ko hi a lo dih an i hak dih tik ah cun sifak cheu khat caah hin cu a poi tuk tawn ko. Kan laitlang hna ha khin peh zulh in kan tuah piak peng ve hna seh law a tha hnga, sok chom pek si lo in a ngei bak lo mi min lak bak in pek si kho seh law ti saduhthah hna khi kan hei ve hen ta.\nA Cung Lei Langhter mi hmunhma pek nak kong ah a herh ding mi pawl hna cu- Hmanh pungtin copy, passport pa5, Hi hmun aa ngah nak ding ah a tlawm bik kum 1o tal cu ka hmun hma i a um bal mi a si lai, cun nuhmei, inn chungkar sifak harsa deuh mi fapa pakhat kut lawng a to mi ti bantuk a her bak mi le a ngei bak lo mi pawl nih sok khawh a si lai.\nHi Hi Mon Pyine Tan Phyu Zayant Myot အောင်ဆန်းလမ်းနေဦးခွေး+(ဒေါ်ယိမ်း ) inn Chung khar hna sin in In Sak Nak inn Hmun valei (၈၀၀) Tluk Miphun biaknak thleidannak um lo in, mah vawlei hmunhma pawl cu sok khawh a si . sok a duh i hna nih hi phone Number 09255911496 ah hlat hlai khawh a si tiah One News Myanmar nih a langhter.\nCrd: One News Myanmar\nRf: Mehm AungChan


Breaking News:PDF nih ralhrang pa9 nak tam deuh an thah hoi hna kah dohnak a fak? – Lai Lungrawn Post\nBreaking News:PDF nih ralhrang pa9 nak tam deuh an thah hoi hna kah dohnak a fak?\nJuly 22, 2021 July 22, 2021 admin Thawngpang\nKahmai PDF Nih Rallokap Gate An Kah Rallokap l4 An Thi Kachin ramkulh,Phakanh peng,Kahmai khuapi luhnak rallokap gate cu PDF hna nih tuzing suimilam 7:00 am ah Bomh in an puah hna i rallokp minung 4 an ti tiah theih a si.\nZing suimilam 6:39 hrawng ah gate chung ah bomb in an cheh hna tiah theih a si a puak ti cu a dikmi a si,am zong an kan on piak ko hna aho a si ti tu cu kan thei lo tiah min langhter lo khua mi pakhat nih a chim.\nPhakanh peng ah rallokap le KIA an i kap i rallokap nih hriamngan in an kah hna nak ruang ah July 15 ah khan Phakanh peng Kahmai lam cung ah khua sa mi Saifara khua mipi 6 hliam an tuar the chin post.\nThawngdang COVID-19 Kham Sii Ting Tampi Myanmar ah a Phan Lai tiah Dr. Sasa nih Chim A ruah hlan ah Myanmar ramchung ah COVID-19 runvennak sii ting tampi Myanmar ram ah a phan lai, tiah Dr. Sasa nih nihin zaanlei ah a Facebook ah a tar.Myanmar ram ca ah COVID-19 kham sii hmu kho ding in ram kip mibawmtu hna le zatlang bu hne he chunzaan in pehtlaihnak kan tuah,” tiah a langhter.\nA rauh hlan ah Myanmar ram ah COVID-19 runvennak sii million in a rak phan cang lai,” tiah a langhter chap.\n“OVID-19 runvennak sii tlamtling in a phak khawh nakhnga le zapi nih an i chunh khawh nakhnga rammi le rammi i bawmh timi lungput in kan ttuan tti hna lai. Rammi an biapi bik timi lungput he ning le cang ngei tein kan tawlrel lai,” tiah Dr. Sasa nih pehzul in a langhter.\nCun, Myanmar rammi hna nih bawmchantu tthatthi ngei loin COVID-19 zawtnak fak tuk in kan tuar lio ah Oxygen chuhnak le nunthap nih mizaw a zohtu sibawite tlaihkhihnak a tuahtu SAC ralhrang cung ah Dr. Sasa nih mawhchiatnak fak ngaiin an tuah chap.Atu bantuk in SAC ralhrang nih ruru hranghrang in thil an tuahmi hi nuhrin covo direct in buar a si,” tiah a chim.Dr. Sasa (NUG) nih an tawlrelmi COVID-19 runvennak sii pawl hi aruah hlan ah a phan lai tiah ti a si nain zeitik ah dah a phak lai, zeitindah ramchung an luhpi a si lai, zeitindah sichunhnak tuah a si lai tibantuk pawl fiang in zapi sin ah langhter a si lo The Chin Journal.\nDr.SaSa nih kawlram mi caah thawngpang thatuk a kan thanh cang hi\nThi Dar Ralhrang Nih Sualnak Ngei Lo Minung Pa4 An Thah Hoi Hna E


Tial Cung Thang he aa Phomh Dingmi Indonesia Cakei Paul Lumihi aa Phomhnak Video – Kawltu Team\nTial Cung Thang he aa Phomh Dingmi Indonesia Cakei Paul Lumihi aa Phomhnak Video\nJanuary 29, 2021 Amon Ka Si\nLai pa Tial Cung Thang le Indonesia pa Paul lumihi hna cu Bantamweight category ah aa phomh ding an si tiah thawng theih a si. Paul lumihi aa thuatnak video van zoh tuah hna usih. Tihnung ngai cu a si ve. Asinain Bawipa nih Tial Cung Thang teinak pe hram seh. A tei fawn lai tiah zumhnak a um. Video a tanglei bik ah van zoh.\nKhuaza ramkip ummi, Laitlai dawtmi ulenau hna, February 5, 2021 Singapore time 7:30 pm khi Chin patthawng Tial Cung Thang cu Indonesia patthawng Paul lumihi he One Championship tawlrelnak in lente aa celh ding an si caah thazaang pe cio hna usih. Myanmar ram aiawh in aa celh dingmi a si caah teinak kan hmuh piak hram sehlaw, Chin miphun minchawng ah kan dirpiak ko seh.\nTeinak co khawh nak hnga Bawipa nih thazaang tthawnnak pe in a dihdongh tiang zohdawh tein aa celh khawhnak hnga thlacamnak in bawm cio hna usih.A mah Tial Thang pumpak hrimhrim nih faak piin timtuahnak nganpi a ngeih caah a hlawh tling ko lai ti ka zumh ve.\nTeinak cu Bawipa taa a si ko. Phungthlukbia 21:31 Raltuknak ni caah rangtum cu timh a si, Sihmanhsehlaw teinak cu Bawipa sinin a rami a si. Paul lumihi aa phomhnak video hi van zoh. Thiam dawh a si maw, tihnung phun a si maw. Van zoh tuah hna usih.\nVideo Source: Vokok Entertainment.\n← BREAKING NEWS: US i AR Zuatnak Company ah Tihnung Tak Takmi Thil a Tlung\nIsrael a sum kho tilo, Biden hruaimi US Cozah cu a Hro Ko Cang →


Covid-19 Nih A Hun Kan Phaak Le Cangka, Hawihlanbik Ah Hmai A Suangtu Paraltha Dr. James “Charlie” Mahoney; Khuapi Nih An Tah! – Chuncha News\nCovid-19 Nih A Hun Kan Phaak Le Cangka, Hawihlanbik Ah Hmai A Suangtu Paraltha Dr. James “Charlie” Mahoney; Khuapi Nih An Tah!\nDr. James “Charlie” Mahoney hi Brooklyn ah kum 30 chung sibawi a tuan cangmi a si. Coronavirus doh ah suul a nam pengtu miraltha sibawi a si. A thisa nih a celh ti lo tiangin chungzaan in midang nunnak khamhnak rian le Coronavirus doh rian lawng ai hmaithlaaktu pa a si. 1982 ah University Hospital of Brooklyn, SUNY Downstate, ah sii lei a cawng i, coronavirus nih US a hun deen tiangin mizualhma pawl thlopbultu sibawi rian a tuan.\nCoronavirus nih a hun kan phaak le cangka, hawihlanbik ah hmai a suangtu paraltha a si. Anih hi kan suuttungpi a si. Minung hawi khamh rian hi a Pathian kawhauhnak ah ai ruah zungzaltu pa a si, tiin SUNY Downstate ah a ummi Pulmonary and Critical Care Division i an lubik Dr. Robert Foronjy nih a chim.\nMahoney hi kum 62 a si ve cang caah, a kum le a ngandamnak ruahah cun, pulrai a tlun lio ah hin hnunglei ah daitein a tolh ziar kho a si ve ko. Cu ti hnunglei tolh cu a ruah hrimh a ruah bal lo mi thil a si, tiah a chungkhar le a riantuanhawi sibawi pawl nih an chim.\nTutan pulrai hi kum 60 cung minung le zawtnak in a kuahmi pawl an ca ko ah tihnung a si khun, tiah CDCP zong nih ralrinpeknak an rak tuah bal ko cang. A kum le a ngandamnak kongah khan chungkhar in kan lungre a cu a thei ve ko e, asinain, a rian hu tuan lo ding cun kanmah zong nih kan ruat phaak kho lo, tiah a fanu nih CNN ah a chim.\nKa pa cu hnungtolh ding phun a si lo, a bomh khawh zat minung pawl vung bomh ai tim peng ko lai, tiah a fanu Stephanie Mahoney nih a chim.\nA mizaw pawl nih zeitik caan paoh i ton khawh dingin ai tuah. A cell phone number hi a pek peng hna. Downstate innnganbi (hall) chung i ai chokmi mayor ko khi a lo, tiah Dr. Foronjy nih a chim.\nSizung campus chungah a chungkhar an um. A upa Dr. Melvin Mahoney hi kan sizung i sibawi a si. Ka pa le a upa cu siai kong i sizung nih an chuahmi ca chung zongah an i tel tawn, tiah a fanu nih a chim.\nMahoney hi Charlie tiin an theih bik i, anih hi academic sizung zongah cachim bawmtu a si. Sibawi rian a tuan chungah hin sii sianghngakchia pawl tampi a domhtlaitu le a hruaitu hna saya pakhat zong a si. A caan le bangah cun an liang hna “phuk” tiin a hei bengh tawn hna. An angki hna a hun remhpiak thulh tawn hna. An zawn a ruah taktak hna kha a sianghngakchia nih an theih zungzal, tiah Foronjy nih a chim.\n“Ka Pa cu Tuanbia Chimh a Thiamtakmi a si”\nVytas Vaitkus hi cuap lei sibawi pakhat a si i Mahoney kut tangah kum 7 chung ca a cawngmi a si. 2013 lio ah khan voikhat cu mizaw pakhat kha Vaitkus nih Mahoney sinah ap a duh. Mahoney hi a min a thantuk caah, a zenh ngai nain, a sin a vung phaakpi taktak tikah cun, khualrangtein a mizaw cu a rak chohlanpiak colh.\nMizaw le a sining kong ka chim lai ka di dungdang ah khin amah (Mahoney) tu nih a hun ka hal. Ka thaw a hei chuah khawh ning cu amah khi si, tiah Vaitkus nih a chim.\nA fale rual biachimmi:\nKa pa hi tuanbia chim a tuantukmi a si. Tuanbia a kan chimh ah hin ai biataktuk tawn i amah hi minta (tuanbia chung nawl) nawl a cawng tawn. Nih zong hi a chuaktuk tawn, tiah a fanu nih a chim.\nCoronavirus ai thokka hrawng i mizaw pawl thlop hi thluak le pumpa a baa ngaingai i cu bantuk lio caan ko ah cun Mahoney hi thazaang a tluntertu a si zungzal. March tein khan New York City hi virus ai hlumnak hmun ah ruah a si i mizaw 191,000 an umnak asi. SUNY Downstate ah a ummi mizaw vialte hi virus nih a tlunhmi mizaw lawngte an si dih. Hi kan sizung hi governor Cuomo nih virus dohnak lawngah hman dingin nawl a pekmi sizung 3 lakah ai tel ve mi a si. April thokka i CNN nih a kan len lio suimilaam pakhat chung te lawng hmanh ah cun minung 4 bak virus in a thi.\nKa fanu, pulrai a thokka i a tu bantuk thil kan tonmi hi sibawi rian a ka tuan chung vialte ah a harbik ni a si lai, tiah ka pa nih cun a hun ka chonh, tiin a fanu nih a chim.\n‘Ka ca i a pakhatnak, ka hawi thabik le ka ca i mi raltha (hero)”\nSUNY Downstate ah hin chunni tang (day shifts) lawng a tuan ko nain, zaan paoh ah hin Kings County Hospital Center ah le sizung a phan lo mi mizaw veh ah caan a la peng, tiah a fale nih an chim. A fale rual cu Jamie, 31, Stephanie, 27, le Ryan, 25 an si hna.\nChun ah hin midangnak in a riantuan caan a tamdeuh lai, tiah na ruah thiam rih ko lai, tiin a fanu nih a chim. A fale hi an than rualrual in lentecelhnak lei ah a mersan hna. Zeitluk hmanh in rian ah i hnim in sizung ah suimilaam saupi chung tuan hmanh sehlaw, ka caah ai hmanh peng. Nikhat hi Downstate ah a um, a thaizaan hi Kings County ah, chun ai manh caan ah ka team pawl nii a kan piah, cun a don zong a kan don tawn. Kan sinah a um peng kho rih, tiah a fapa Ryan Mahoney nih a chim.\nRyan hi a pa bantuk tein collegiate baseball ai celh ve i Rutgeres University ah sii lei sianginn a kai lio ve.\nKa tuahmi thil kip ah lam a ka hmuhsak. Papa hi ‘Ka ca i a pakhatnak, ka hawi thabik le ka ralthabik pa (hero)” a si, tiah Ryan nih a chim.\nKa pa nih hin siai kong zong a ka chimh pah tawn. A nunnak tuanbia cawn awk tampi a um ko bu ah, thilsining tampi a kan cawnpiak, zeibantuk in dah kan nun can lai, timi kong zong a kan cawnpiak peng. Thil tuah ningcang hei ti bantuk, khi a kan cawnpiak, tiah Howard University ah law a kai lio mi a fanu Stephanei nih a chim.\nA kan hringtu kan pa hi rian ai zuammi le tha a chuah pengmi a si, tiah a fale rual nih an chim. Ka pa hi chungkhar in khualtlawn a uar ngai. Tilawng in khuatlawn hi a uar khun. Kanmah chung lawng si lo in, ka pa hi unau rual 5 a ngeih hna caah, cu a nunau rual le an chungkhar le tiin cun a bubu in vacations kan tuah tawn, tiah a fanu nih a chim.\nCasino ah hin Craps ai kah pah tawn, chimh a duhmi paoh cu a chimh tawn hna. Tutan pulrai a thian le cangka vacation chuahti kan i tim hna. Ka pa hi riantuan re a thei ko nain, nuamtein khua a sami a si. Coronavirus nih a hun den lio hmanh hin, “Khual tlawn ding kha kan lettaak hna a hua ko ne, a poitak si” tiin a ti salam khawh.\nA Dongh Tiangin Sibawi Rian ai Tlaih\nDownstate i doctors pawl nih teimaak chuah in an zohkhenh mizaw pawl cu April dih lei sang khan cun an hung tlawmdeuh ngai cang. Cu lio hrawngah cun Mahoney hi virus nih tlunh sehlaw a dawh. ICU a herhmi zong an umti lo ngacha khi a si. Virus kan doh khawh ngai ko cang, ti kan hun i ruah bakah a tu bantuk in Dr. Mahoney kongah kan hun i thlahphawih hi a si.\nKa cekne tiang a ka runh ko e. Mizaw hna caah na si khawh chung cun pei thazang na chuah peng ko cu. Ka thlarau nun tiang a uai dih, tiin a sibawi hawi nih a chim.\nA tak linhnak hi zarh khat a ren ti lo cash amah tein a tuannak sizung i emergency department ah ai vai check, tiah a chungkhar nih an chim.\nAnih cu a dih donghnak tiangin sibawi a si e. Zungthiamnak le tlamtlinnak ai ngeihtu pa a si. A kan liamtaak mi hi cu a faaktukmi sunghnak a si ko e, tiin Foronjy nih a chim.\nVirus in a thimi a dang minung thong tampi hna hi cu an thih lio ah an ruak a zuanmuaitu thitha in an i ngeih kho hna lo nain, Mahoney belte hi cu a thihnak (a tuannak) sizung ah amah a dawtu pawl nih a donghnak a kut tlaihnak ah an vung telpi.\nCaan saupi a sianghnakchia a simi Vaitkus zong nih cun ICU he a kuah lio ah a sayapa Mahoney cu a tu le tu a vung veh. A zawt a zualtuk lio caan hmanh ah hin veel a ngei i ai toidor i a nun a neem i vung len hi a nuam ka ti tuk e. Kan saya a si ko bu zongah cun kan toi ah ai dor i, ICU he a nunnak ni le thla a rel lio ko zongah cun “Nan ka len caah kai lawmtuk e” tiin lomhbia a hun chim kho rih, tiin Vaitkus nih a chim.\nOxygen tuun a hauh cang caah, SUNY Downstate i riantuantu pawl nih cun Dr. Mahoney cu NYU Langone Hospital lei ah an vung thial. April 27 i an thialnak hmun an phaak le cangka virus thazaang cu a hun lalh kho ti lo.\nCu in cun a thlarau nih cun a hun kan chuahtaak colh ve. Mipi nih zeitluk in dah an dawt, kan sizung caah zeitluk dah mibiapi a si, ti cu a thihni nih a langhter ko. A kan lohtaak ruangmang mi hi a cohlan a har ko. A mikip zong nih a cohlan an i herh ve cio ko lai dah. A liamcia thla khat, thla hnih lio ah khan khuate zat minung hi an thih ka hmuh ko hna. Asinain, amah bantuk mitha nih a kan liamtaak hi cu a faak hringhran ko, tiin a hawidawt Foronjy nih a chim.\nDr. Mahoney philhlonak ah, tiin Foronjy nih GoFundMe a ser i sii lei a kaimi sianghngakchia bomhnak $30,000 fund raise a tuah. A thih hnu zarh khat hnih chung kha cu a dawtmi a hawile pawl le mising pipi hmanh nih a taantaakmi a fale rual sinah an ngaihchiatnak an nun langhter cio hna.\nA tu bantuk i mikip nih an dawtnak an langhtermi ka zoh tikah, ka pa hi an rak dawt tatak ti ka theih i, cun amah ka pa hrimhrim zong nih minung tamtuk a rak bomhchanh hna, ti hi ka hun fiang. Kai lunghmuhtuk. A fanu ka simi nakin i uapi ding ka ngei hlei ti lo e, tiin a fanu Stephanei nih a chim.\nBY : Chelsea Bawi\nTih A Nunbak Ko : ISIS Bantuk Mibu An Chuak Tiah An Chim


A Poi ko: Kawlpa nih Lainu a zaampi ni (7) leng a si cang – Chin World News Evening\nA Poi ko: Kawlpa nih Lainu a zaampi ni (7) leng a si cang\nSeptember 27, 2020 September 27, 2020 Salai Van Chin News\nMalaysia ah Kawlpa nih Lainu a zam pi nak Ni(7) leng a si cang nain chungkhar lei nih Lainu an pehtlaih khawh lo caah lungre thei ngai in an um ko tiah theih asi. Kawlpa le Lainu hi Malaysia Penang ah rian a tuanti mi an si i rian an ṭuan nak ahcun aa duh mi an si. An i duhnak zong hi kumkhat hrawng cu a si cang tiah kan theih.\nKan hnuzarh September 18, 2020 ah khan an zaam hi a si cang nain nihin tiang an konglam an theih hna lo pin ah pehtlaihnak zong an tuah kho hna lo. “Kawlpa he kan zaam cang lai, ka duhtuk caah ka ṭhen kho lo tiah Lainu nih cun a hawile sin ah bia a chiah ta i September 18, 2020 in khan inn in a chuak” tiah theih asi.\nHi Lainu hi Kawlpa sin a zam hnu in a phone zong pehtlaih khawh a si ti lo. A caan te ah facebook online a tuah nain cakuat zong ah mi a let ti lo. Call zong a ngah lo pin ah a phone number zong in pehtlaihnak tuah a ngah lo ti asi.\nLainu pehtlaih khawh a si lo ruang ah a chungkhar pawl cu lungre thei ngai in an um ko. Ṭhen le khenkham kha an timh mi a si lem lo nain a tu bantuk pehtlaih khawh a si ti lo ruangah an lungre a theih ngai nak zong hi asi. Hi cabia hi Lain, Kawlpa he a zam mi nih a theih khawhnak ding ah rak share chin ve. Chirhchan: V.O.M Journal\nNote: Hmanthlak hi kanmah nih Google ta kan lakchinmi kan taarmi a si.\nThantlang Peng, Thau khua ah khuaruahhar tuk thil a cang a mak ngamsam ko-VIDEO\nA mak ko: Tukum chungah Thantlang Peng, Thau khua ah khuaruahhar thil voihnih a cang-VIDEO\nRalrin Pek Nak: Thantlang Aum Hna Caah Tihnung Tuk Asi Cang\nChin Ram Aum Mi Caah Thawngpang Tha Tuk Asi Hnangam Tuk Asi Cang\nAung La Nsang Anupi Cu Zangfak Tuk Asi! Aungla Nih Nungak Dawh Taktak Hein Biaruah Nak An Ngei


MIPI LAWMHNAK IN AN KHAT CANG, RALKAP BAWI A NU ZONG AN HUAL TI LO – The Chinlung Post\nMarch 21, 2021 admin Kawlram 0\nKawlram ralhrang hruaitu lutlai Min Aung Hlaing nih a hruaimi ralkap pawl nih mipi meithal in an kah hnanak ah an ralbawi pakhat a nu cu an khen sual tiah Khit Thit thawngzawmhnak nih a langhter. Mah thil hi Nizan march ni 20 zahan zan ah a cangmi thil a si tiah a cunglei langhter mi media or thawngzamhnak nih alanghter chih.\nMagwe ramtthen a simi Kankaw khuapi chungah kawlralkap ralhrang pawl nih khuachung minung mipi hna cu meithal in an kah hna, Minung umnak inn zong meithal in an kah chih hna. Cu ruangah inn chungah daitein a um komi tarnu pakhat cu meithal kuanfang nih a fuh tiah an chim. Ralhrang kawlralkap le palek hna kuan fang nih a fuh mi hi Daw Ung Myain asi.\nAn kahmi Daw Ung Myain hi kawlralkap ralhrang hna nih hluttaw palai ah an thlah tawnmi zong a simi ralhrang kawlralkap palai Duh huhmuchoh Zaw Htun i hringtu a nu asi tiah an langhter. Zan khuamui ka hrawng a si caah leng zong a chuak mi asi lo. Ralkap ralhrang pawl nih khuachung mipi hna tlerhnak nak ah tiah meithal an puah.\nCu tikah ralhrang kawlralkap hna nih mipi an umnak pawl cu hruhru hranghrang in an kah hna caah ralkap bawi biapi taktak a simi hringtu a nu cu kuanfang nih an khen diam. Asinain a nunnak caah cun ttihnung tuk cu a si lo tiah an chim. Tutan ralhrang kawlralkap cawlcanghnak ruangah ralbawi biapi lila i hringtu a nu an kuan fang nih a khen tikah mipi hna cu lawmhnak in an khat tiah minung tampi nih comment an pek.\nSachia cu hmurka men in a za ti lo caah meithal hmang in tei a hau. Hiti ka chim tikah lamzawh le CDM a herh lo ka tinak si lo, meithal dothlennak a bawmtu an si ve. Tlangmi cu miphun ralkap kan ngei dih cang, ready kan si, keimah pumpak zong. Nain, tlangmi lawng nih meithal in kan doh ahcun kan tei kho lai lo, Kawlmi hrimhrim nih meithal in an thuat ve a haumi a si. Kawlmi zong nih meithal in an thuat ngam ve tung lo ahcun ralkap cozah tei khawh nak lam a um lo, CDM le lamzawh sandah piah cu fachuaksual Min Aung Hlaing uico rual nih zei an rel ti lo cu ta. Credit: Salai Lung Thli Tum\nCDM ATUAH LOMI COZAH RIANTTUANTU CU AN LO KO CANG LAI HIH


US Thimnak Kongah Thil Dik Lo A Ummi Cu A Phuan Than Cang. – The Cherry Par\nUS Thimnak aa Ningcang lomi kong minung pathum nih an chimmi. A lai ummi driver nih a chimmi: Wisconsin ah motor mawngmi ka si. Cakuatnak zung bawi nih Nov. 4 ah mee a thong inn kan philhmi a um, va kan laakpiak a ka ti. A ni a luan cang tung ka ti tikah, “a ni cu kan tuanhter (backdate) ko lai,” a ka ti. Atu tan thimnak hi ka chan chungah a biapi bikmi a si. Hihi keimah lawng nih i chiah in thlan khur luh ka duh lo.\nA hriang ummi driver nih a chimmi: October 21 ah New York in Pennsylvania ah mee a thong thong in an ka phurhter. Mee deu an si ko tiah ka zumh. A hriang nu chimmi: Republican mee kha Democrat mee ah an rel chih.\n← Dr. Mohsen Fakhrizadeh Hi Bullet Proof Motor A Cit Ko Nain An Thah Khawh Ning A Si. An Thah Ning Cu A Turu Bak Ko.\nUS Pardon Attorney office nih a chim ningah, Trump nih president a tuan chung i sual a ngaihthiammi hna hi minung →


Kan daling he hmunkhat kan umṭi caan paoh khi Valentine’s day a si ko tiah a chimtu Thinzar Wint Kyaw - Khuaruah Har News\nKan nghakchiat lio ah cun Valentine’s day caan paoh ah khin ka thin a rak phang tawn. Model Thinzar Wint Kyaw nih ka nghakchiat lio caan ahcun Valentine’s day caan ah khin ka thin a rak phang tawn tiah a chim. Achim tthan rihmi cu ka daling he hmunkhat kan umṭi caan paoh khi Valentine’s day cu a si ko tiah a chim fawn.\nModel Thinzar Wint Kyaw nih Valentine’s day kong he pehtlaiin a lungthin um mi vialte thuhnawh mi ngei lo tein a chim phuan. Ka nghakchiat lio i daling ka rak ngeihka hrawng ah cun Valentin’s day caan phanh paoh ah khin thinphang bantuk khin ka rak um tawn tiah media nih interview an tuahnak a chim.\nKa nghakchiat lio ah hruhru hrang khin ka rak um tawn i Valentine’s day caan paoh khi pangpar kan rak i pe le choclote kan rak i pe tawn tiah a chim. Tuah cun zei hmanh ka tuah ti lo tiah a chim. Achim tthan mi cu, tuahcun rian, nule pa, kawikom hna le mipi khi biapi deuh ah ka chiah cang tiah a chim.\nValentine’s day kan timi hi cu a ngaingai ahcun kan daling he hmunkhat kan umti cana paoh khi Valentine’s day cu a si ko tiah interview an tuahnak a chim. Valentine’s day ah kan ni nuamh khawh lo a si ahcun sullam ngei lo khi an si. Valentine’s day ti ruangah ka lungthin ah khansachiat a um tuk lem lo tiah fabuary 13 House of Beauty Hair Makaup dawr awnnak a kal lio ah a chim.\nThinzar Wint Kyaw nih a chim tthan mi cu, tuah cun daling lei pang hi cu ka lung ah a um tuk lem tilo, ka chungkhar pawcawmnak tuhi biapi ah ka chiah deuh cang tiah a chim. Model Thinzar Wint Kyaw uar a um khunnak pakhat cu a lungthin a thiang tukmi te khi a si. Alungput ning le aruahnak hna thuhnawh mi ngeilo tein a chimphuang tawntu a si.\n← A titsa dawhnak langhter khotu dingmi fashion he Shue Shia Hter hmanthlak pawl\nPagan pura cungah nuva sualnak arak hmangtu hnacu upadi ningtein hrem ansi khawhnak dingah hlathlai cuahmah an si →\nKawlram i tantakmi a nulepa sin atlunnak dingah Thailand ram zuamnak minthang SUPER 100 ah zuamnak arak ngeitu kawlram nungak\nIran General thahnak ah America nih arak hmanmi Hellfire Missile thar\nA chuahni sunglawiah motor, sui suimilam, sui tangbenh le sui phone cover amah le mah surprise atuahtu Zay Ye Htet


Chin state ah ti-electric 5 tuah dingin cozah nih Tuluk company a cohlan | The Chin Express\nChin state cozah nih China khualipi Beijing ah hrambunhmi company PowerChina International Group, Ltd., cu Chin state chung peng 4 ah a laivuang ti-electric tuahnak nawl a pek.\nSipin le Mei Vuanci Pu Soe Htet nih, “sak hram thok dingin cozah he lungtlinnak min an thut hlan ah kum 1 chung a hmun an zohfel hmasa lai,” tiah a chim.\n“Lungtlinnak kan ngeih ning ahcun, kum 1 chung tiva an zohfel hmasa lai. Tiva hi ti-electric tuahnak caah a ttha ko an ti ahcun tuah hram thok dingin min kan thut te lai. Atu hi tiva an zoh lio si,” a ti.\nTi-electric tuahnak hmun an zoh liomi hmun 5 hna cu;\nBuanlung (Hakha peng)\nTimit (Hakha peng)\nNgaphaipi (Thantlang peng)\nPae Tin Wa (Paletwa peng) le\nRuava (Matupi peng) hna an si.\nTidil 1 nih mei tha 30MW cio chuah kho dingin saduhthah asi.\nMP Van Thawng nih, “ningcang tein an lim khawh ahcun Chin state caah hlawknak tampi a chuahpi lai ti ka zumh,” tiah a chim.\n“Thil ttha ngai asi. Doh a herhnak aruang pakhat hmanh ka hmu lo. Chin state tthanchoanak caah a ttha lai tiah ka ruah. Kan fingtlang ruangah ti-electric ser hi a ttha deuh tuk.\n“Keimah ruahnak ahcun, ningcang tein an lim paoh ahcun kan ram nih hlawknak a hmuh lai i a tthangcho ko lai ti ka ruah,” tiah a chimchap.\nU Soe Htet nih, “mah bantuk hin Chin state ah a laivuang ti-electric 3 tuah dingin Norway company pakhat he zong lungtlinnak min kan thut cang. Kum 1 chung tiva an zohfel hnu ah tuah/lo kong biafiang um te lai,” tiah a chim. — Khunumthung\nVietnam Actress Nguyen Tran Huyen My Myanmar A Phan\nMinthang Hniang Zi - May 6, 2019 0\nVietnam actress Nguyen Tran Huyen My cu Tea Art cawngia thlak ruah ah May 5 zaanlei ah Yangon a phan.\nFalam: Manipur tiva ah a paammi ngakchia 2 ruak an hmuh cang\nChin Tial Lian Thang - May 22, 2019 0\nFalam khua pawng i Manipur tiva ah a paammi pa ngakchia 2 ruak cu tu zingka 6am le 8:30am ah an hmuh...


UN Security Council nih Myanmar ralkap cu 'mipi fahnak pek i sum' ati | The Chin Express\nUN Security Council nih Myanmar ralkap cu ‘mipi fahnak pek i sum’ ati\nMyanmar ralkap nih sandahpiahtu mipi a tukvelh, tlaih, hliam le thahmi hna cu nizaan March 10 ah UN Security Council nih a mawhchiat i “mipi fahnak pek i sum” ati.\nNain, Myanmar mipi thih zong a zei poi lomi China le Russia ruangah ‘Myanmar ralkap nih uknak a firmi cu UN Security Council nih a mawhchiat kho lo i fak deuh in hma kan lak lai ti zongin a tlerh kho lo’.\nUN Security Council (UNSC) cu;\nUN phunghram zong a thlengremh khotu,\nUN General Assembly ah ramdang luh/lo nak nawl a ngeitu le\nRamdang zong raltuknak nawl a ngeimi (UN ralkap = US ralkap, Australia ralkap, tbk. pawl thlah in Myanmar ralkap tuknak nawl a ngeitu), vawlei daihnak le himnak ṭuanvo latu, vawlei cung bu vialte lakah nawl sangbik a ngeitu asi. A tawifiannak in chim cun, “UNSC cu vawleipumpi uktu” asi.\nUNSC ahhin member ram 15 an um. Mak chungah ram 5; China, Russia, US, UK le France hi zungzal member an si caah biachahmi leetnak nawl (veto power) an ngei. Cucaah anmah ram 5 lakah pakhatkhat a lungtlin lo ahcun UNSC nih zeihmanh a tuah kho lo. Atu lawng si loin liamcia caan vialte zongah China le Russia nih Myanmar ralkap cu UNSC kut in an humzual peng — China le Russia hi Myanmar mipi caah ralnganbik an si ko rua.\nUN Security Council nih, “Nu, mino le ngakchia telh in buai lo tein sandahpiahtu pawl fahnak na pekmi hna hi kan duhlo tiah fak piin kan langhter,” tiin cathanh a chuah.\n“Ralkap nih asi khawh chungin mipi fahnak pek i sum tiah UN Security Council nih kan in fial, cun thil sining hi naih tein kan zoh peng ti zong kan in theihter,” ati.\nSinain, UK nih biatung a dirhmi “uknak na chuhmi hi kan cohlang lo” timi le “na cungah hma kan lak rihte lai” timi cu China, Russia, India le Vietnam nih an duh lo caah cathanh ah an telh lo.\nUK cu tu thla UNSC President asi caah meeting ah ceih ding biatung (agenda) chuahpi tu asi. UNSC president rian cu thla 1 dan in member ram 15 nih an tlaih cio. A-Z tiang an ram min aa thoknak cafang a changchang in an i chaang hna. 2021 August thla UNSC president cu India asi lai.\nUN lutlai Secretary-General Pu Antonio Guterres nih, “Thongtla vialte thlah dih ‘hrimhrim’ an hau ti hi UNSC cathanh nih Myanmar ralkap a lungfim ter sehlaw November thimnak phichuak kha cohlang seh ti ka duh,” tiah a chim.\nUNSC cathanh chungah, “Ngandamnak lei rianṭuan, zatlang bu, rianṭuan bu, thawngla le ngandamnak lei rianṭuan pawl na khammi hna zong kan lungṭha lo tuk” ti le “Aruang um loin na tlaihmi vialte a rannak in thlah dih hna” ti zong aa tel.\nUNSC cathanh kongah an lungput hal dingin Ralkap cozah cu media nih phone an chawnh nain a let duh hna lo.\nFebruary 1 ah ralkap nih uknak a fir hnu in atutiang ah sandahpiahtu mipi 60 leng a thah cang hna i 1,800 leng a tlaih cang hna. Mi tampi hmailei ruahchannak ngei lo tiangin a kah hliam hna.\nTlaihmi lakah mipi thawngthanhtu thawngla 24 leng an i tel.\nHmasa thawngpangThawngṭha: US nih Min Aung Hlaing fale 2 dan a tat hna\nHnu thawngpangAzing Chuntei nih CDM caah tangka tampi a hlut


Singapore PM: Myanmar ralkap nih sandahpiahtu an thahmi hi cohlan khawh ding si lo | The Chin Express\nSingapore PM: Myanmar ralkap nih sandahpiahtu an thahmi hi cohlan khawh ding si lo\nSingapore cozah hruaitu Prime Minister Lee Hsien Loong (hmanthlak) nih, “Myanmar ralkap nih hramhram in uknak an chuhmi hi an ram hnulei lam hlapi ah an kirpi asi,” tiah BBC tadinca ah a chim.\n“Hriamnam ngei lo sandahpiahtu mipi an tukvelhmi hna le an thahmi hna hrim hi cu cohlan khawh ding asi lo,” tiah nizaan ah a chim.\n“Myanmar mipi nih ‘[ralkap] cozah hi mipi lei a ṭang lo’ an ti viar ahcun mah cozah cu harnak ngan taktak a tong lai.\nAtutiang ah ralkap duhlo langhtertu mipi 21 leng ralkap nih an kah thah cang hna.\n“Ralkap nih Aung San Suu Kyi an thlah awk asi. Cun, Myanmar hmailei lamthluan kong hi Suu Kyi party NLD he buai lo tein bia an i ruah awk si.\n“Ralkap nih uknak a chuhmi hi liamcia kum 1988 ah Myanmar ram an kirpi asi. 2003 in ralkap nih thimnak an tuah fatin Suu Kyi le a party NLD nih an tei peng. Atu ah ralkap nih uknak a chuh ṭhan hi cu ṭhancho lei panh loin ṭumchuk lei panh asi. Hitin cun an ram hmailei caah ruahchannak um lo.\n“Ralkap nih kan uk cun kan ram a ṭhangcho kho lo ti an hngalh tuk ko. Mah ruang cun dahkaw liamcia caan zongah thimnak an tuah i mipi thimmi cozah (mipi cozah) lei ah an rak kal cu mu.\n“Suu Kyi le hruaitu dang an tlaih hna i a huaha lomi walkie-talkie case in tazacuai luklak nih cun thil ṭha a chuahpi lai lo.\nZei ruang dah Singapore nih Myanmar phihkhamnak nan tuah lo?\n“Singapore nih Myanmar phihkhamnak kan tuah lonak aruang cu, ralkap kongah ramdang nih kan tuah khawhmi a um huaha lo. Myanmar ralkap cozah cu ramdang bu in kan chuah khawh hna, kan mawhchiat khawh hna, phihkhamnak upadi kan ser khawh, nain Myanmar ralkap nih uknak an chia hlei lai lo.\n“Liamcia caan i ralkap nih uknak an rak chuh lio ahkhan mah vialte cu ramdang nih an tuah nain zei taktak hmanh santlai lo kha awh. Ramdang nih ralkap cu an rak pehtlai duh lo i China lawng nih a pehtlaih caah China an panh [China sinum a ṭuan]. India he zong tlawmpal an i pehtlai.\n“Ramdang nih tlerh, mawhchiat le phihkham hi Myanmar ralkap an siarem ve lo, nain mah thawngin American, Europe le ASEAN nih kan fialmi hna kha an tuah hlei lai lo.\n“Myanmar chawlehnak kan sung lai ti kan phan ruangah si lo. Anmah he chawlehnak kan tuahmi cu a hmete i chimtlak hmanh si lo. Nain, phihkhamnak kan tuah tikah a phichuak zei dah si lai ti kan ruah a herh. Ralkap bawi pawl harnak an tong lai lo, Myanmar mipi tu harnak an tong lai. An ram a sifak thluahmah lai i rawl, si, herhhai le sianghleirun kai, tbk. Myanmar mipi nih an chei lai lo,” tiah a chim.\n“Kum 1988 buainak hnu ah ralkap an lungfim bantuk khan an lungfim ṭhan seh ti ka duh. Ralkap uknak nih ram caah zeihmanh ṭhatnak a chuahpi lo ti hngal hna seh law mipi nih thimmi mipi cozah sinah uknak pe hna seh ti ka duh.\n“An lungfim ṭhan te ko lai tiah ka ruah. Caan saupi a rau kho men, nain liamcia caan zongah ralkap an lungfim i mipi sinah uknak an pek ko cang caah an lungfim ṭhan te lai ti cu ka zumh ko,” tiah a chimchap.\nHmasa thawngpangNew Zealand Chin Khrihfabu nih Kawlram CDM caah tangka ting 50 an kuat\nHnu thawngpangTuni ah Myanmar ah sandahpiahmi minung 9 leng an thi


Russia zong daite in a um kan ti lio ah atu cu Afghan ram chung in ralkap an lak dih mi cu pawngkam ram hna caah buainak asi tiah, – Kawltu Team\nRussia zong daite in a um kan ti lio ah atu cu Afghan ram chung in ralkap an lak dih mi cu pawngkam ram hna caah buainak asi tiah,\nJuly 18, 2021 Pu Tawn Mang\nAfghanistan ram buainak azual sinsin cang lio ah, Russia arak holh ve bak ko cang, mah hlan ah khan rak chim ve selaw atha ngai ko nain, Russian Foreign Minister Sergei Lavrov nih cun, US led coalition hna an tlungter cu, Afganistan ram ca long silo in pawngkam ah um mi ram hna ca zong ah, buainak asi tiah ati, mah thil hi zoh sawhsawh angah lo vawleipi buaitertu zong asi lai ati.\nUzbekistan ah Afghan President Ashraf Ghani he itawnnak ah, US Mission tuah mi hi tlam atling lo timi cu kan thei dih ko, US and NATO troops hna an lak ruang ah, Pawngkam ah a um mi ram hna caah security tiang buaiter tu asi, Afghanistan ram chung le ram leng tiang buaitertu asi timi hi kan hmuh ceu kolio asi hih ati.\nTaliban hna nih Afghanistan ram 90% hrawng cu an uk cang, Afghan acoyah he August 31 tiang ceases fire ikah lonak ding le Taliban fighters 7,000 hrawng an tlaih mi hna chuahter ding ah an timi cu, Russia nih zarh hmasa ah khan Taliban Representative anrak luhter, Taliban ruang ah ex-Soviet Central Asian countries, Russia in Military base a ngeihnak hna zong an buai ngai tiah thei asi.\nAhmsa ah Joe Biden nih Afghan ram chung in ralkap force hna kan lak dih cang lai ati lio ah, keimah zeihmanh peh tlainak a um lo ti phun in daidep in a um ko le, atu ah cun Afghan mipi hna nih anrak tuartuk cang tik ah a um kho lo khi asi ve cang rua, arak holh ve khi asi, ralkap an lak ruang ah pawngkam ah um mi ram hna ca zong ah buainak tamtertu asi pin ah vawlei ca ah hngangam nak a um lo atiah ati.\n← Afghan ram chung buainak Pakistan karawlh bal lo ati ko nain athlithup in Taliban an bawm tiah thei asi,\nBritish Army hna nih kedan/Boots atu an bunh mi hi zeizat man dah asi? UK nih ralkap hna hi hnipuan thatha he an zohkhenh, →


Nau Umh Man Kong ai Thleng Lai - Chin Community in Norway\nNau Umh Man Kong ai Thleng Lai\nOctober 9, 2011 October 25, 2011 ccn\nTu tiangah nau kum 1- 3 tiang, mucu kai loin inn ah zohkhenhmi hna caah bawmhnak pek asi tawnmi (Kontantstøtte) cu hmaikum August in cun, nau kum 2 tiang lawng pek asi cang lai tiah thawng theih asi. Kontantstøtte hi thlakhatah mucu a kai baklomi hna caah NOK 3300 hrawng hmuh tawn asi, i mucu zeimawzat a hmumi hna caah hmuhzat ai dang cio hna.\nHi ti hin, upadi ai thlen tikah khat lei kam in mucu sianginn luhkhawhnak covo umtuning zong thlen asi ve lai ti asi. Cucu, kum 2 a tling cangmi nau hngakchia hna caah mucu luhkhawhnak cu covo pakhat ah an serpiak ve hna lai- hmunhma hmuhlo a um lai lo. Kum hnih tling nau poh mucu ngah ding caah cozah leiin mucu sianginn 1160 tiang an sak chih lai. Mucu karhnak caah ṭuanvo ngeitu kommune pawl zongah bawmhnak million 91 fai an pek lai ti asi.\nNau thla 13- 18 tiang caah inn umhman cu NOK 5000 ah a kai lai, thla 18- 24 tiang hna caah cun hlan ning khan asi lai.\nKontantstøtte hi August 1998 ah, a voikhatnak Bondevik (Krf) cozah nih an rak thawk i, kum khat tiang hngakchia mucu a hmu lomi hna caah rak peek hmasa asi, a hnu deuh januar 1999 ah kum 2 tiang nau ca zong ah an hun tuah chih.\n1. UDI thawngthanh: Tukvuak-thlanglamhnak a tongmi nupi pasal pawl caah\n2. Asylum Kong ah Norway Nih an Thlenmi Thil Pakhat\n3. Ramdang Motor Lisen Kong ah Norway nih Upadi an Thlen\n← Motor Kong Theih Herhmi\nMalaysia Chin Refugees Tuanbia Cauk →


THAWNGTTHA. RALKAP SIBAWI RALBAWI MIN MAUNG MAUNG ARIAN ACHUAK – The Chinlung Post\nTHAWNGTTHA. RALKAP SIBAWI RALBAWI MIN MAUNG MAUNG ARIAN ACHUAK\nJuly 4, 2021 admin Kawlram 0\nGood News: Ralkap siibawi Bogyi Min Maung Maung cu a rian chuahtak in mipi lei ah a dir cang. Atu cu ramri a himnak hmun ah a phan cang. Ralhrang nih mipi cungah an tuahmi thatlonak vialte siseh, an tlaihmi hna mah saram bantukin an hrem hnanak vialte a hmuh tikah dinnak a tanhmi mipi lei ah dir lo awk a tha lo tiah aa fiang.\nSiibawi (Surgical Specialist) Bogyi Min Maung Maung nih cun ralhrang ahhin phu 3 in an um. Phu khat cu MAH lei ah lungthin dihlak in a tangmi an si. Phu khat ve cu ralhrang uknak duh loin mipi lei ah tan/dir a duhmi an si. Phu khat cu teinak a hmumi lei poah dir aa timmi an si tiah a chim.Ral hmun ahhin meithal kah thiam lawng a za lo, engineer le sii lei a thiammi zong an biapi tuk. Cucaah atu bantukin ral hmun i siibawi a simi Bogyi Min Maung Maung nih mipi leiah a dirmi cu thawngpang tha taktak a si. TCP\nThawngpang dang: Apoituk hringhran. Mipi rungvengtu PDF minung 18 cu ralhrang kawlralkap he an i kahnak ah an nunnak aliam e. Sagaing ramtthen Depayin Myone i, mipi rungveng kilkamhtu PDF le ralhrang kawlralkap i kahdohnak ruangah PDF lei in minung 18 an nunnak a liam tiah PDF lei in tuni July ni thum ah zapi theih in thawngthanh nak an tuah.\nNizan June nihnih thok in tuzing tiang ralhrang kawlralkap hna le PDF hna cu biatak tein kahdohnak a chuak. Hi i kahdohnak ah PDF lei in minung pakua an nunnak a liam i, a hnu ahcun a thimi hi an tam ngai cang i, cazin an langhtermi ahcun PDF lei in minung 18 an nunnak aliam pin ah hliamhma fak in a tuarmi hi minung pahra renglo an um tiah an langhter.\nPDF le ralhrang kawlralkap i kahdohnak ah hin ralhrang kawlralkap hna cu minung 150 hrawnghrang hna cu an thlah tthan hna ruangah PDF lei cu cawlcanghnak ahar ngaingai ti a si. Culawng siloin kahdohnak ah ralhrang kawlralkap hna nih hriamnam ngangan in an kah hna caah a tubantukin minung 18 an nunnak aliamnak zong hi a si tiah an chim.\nHi konghe pehtlaiin PDF lei in hruaitu lutlai pakhat a simi nih a chim mi cu ralhrang kawlralkap pawl hmundang an kal hnu lawngah a thimi ruak hi kan lak khawh hna. Atu zong miruak kan kawl cuahmah lio hna asi i, fiang tein a thimi zat hi theih ahar ngaingai. Athimi hna hi meithal kahnak in an nunnak a liammi an si i, kahdohnak ruangah khua pasarih hna cu an zam hna tiah a chim. Ralkap lei in a thimi hi minung pali an si i, hliam a tuarmi hi minung pasarih hrawng an si tiah a chim.\nRAM LE MIPHUN CAAH PDF LEI IN MINUNG TAMTUK NIH AN NUNNAK AN PEK\nZOHHMANH U, PATHIAN TUFA KHI ( BEHOLD THE LAMB OF GOD)


Thantlang Peng Lautu CDF Pasal Tha Nih Mipi Ralrinnak A Pek Mi Zulh Hrimhrim Ding – Thechinlandtoday\nThantlang Peng Lautu CDF Pasal Tha Nih Mipi Ralrinnak A Pek Mi Zulh Hrimhrim Ding\nadmin August 17, 2021 Leave a Comment on Thantlang Peng Lautu CDF Pasal Tha Nih Mipi Ralrinnak A Pek Mi Zulh Hrimhrim Ding\nLautu-CDF nih Mipi Zulh Awk Cathanh an Chuah.Thantlang peng, Lautu hmunram ah a ummi hna le khualtlawng hna nih zulh ding CDF-Lautu nih tuzaan ah an chuah.SAC ralhrang thawngpang pek, rawldangh le bawmhnak pek lo ding.Lautu hmunram ah motor in khual a tlawngmi hna nih motor thlalang nan khar lai lo, muka zong in nan khuh lai lo.\nZaan 7:00 in zinglei 4:00 karlak khual nan tlawng lai lo. Hi caan khualtlawn/lengchuah a duhmi nih CDF-Lautu sin thanh hmasa ding.Lautu hmunram chung COVID-19 checknak gate pawl i mipi ngandamnak kong tawlreltu committee hna nawl zulh ding.A herh huaha lo ah khualtlawn lo ding. Khualtlawn duh tik ah khuachung ttuanvo ngeitu sin ah thanh hmasa ding.A cunglei nawl a zul lomi cu CDF-Lautu nih dantatnak pek nan si lai, tiah thawngthanhnak an tuah.\nSAC ralhrang nih Mindat peng khuate kiangkap ah mortar bomb in nitin in an kah hna caah khuami tampi nih ruahsur le thlihran lak ah an innlo an chuaktak i ramlak ah an zaam tthan hna.Mindat-Matupi karlak lamkam khuate pawl nih August 13 thawk in SAC ralhrang ttih in an khua an zaamtak hna.\nRalzaam bawmtu WFP le UNICEF tibantuk pawl Mindat khuapi ah cun an phan ko nain khuate lei bawmhnak pek ding in an onh hna lo caah ramlak ah a zaammi Mindat ralzaam hna eidin le sii-ai kong ah lungrethei dirhmun ah an um hna.English, Villagers from Chin State’s Mindat township fled their homes as Myanmar junta forces wantonly fired several rounds of mortar which landed in the vicinity of villages along Mindat-Matupi road.\nJoe Biden hi ningzahnak he a rian a chuahtak cang awk a si, tiah Donald Trump nih soisel →\n← Ralhrang Nak In Tihnung Deuh Mi Military University Sianghleirun An Si


Benben A Samkir Mi Nih Mithin Lung A Lak Ti Lio Ah A Sam Kong Ah Hi Ti Hin A Chim, Yangon Ah An Nufa In Thial An I Tim Fawn (+Video) – FIAKFAIROCK\nBenben A Samkir Mi Nih Mithin Lung A Lak Ti Lio Ah A Sam Kong Ah Hi Ti Hin A Chim, Yangon Ah An Nufa In Thial An I Tim Fawn (+Video)\nMyanmar Idol Season 4 Benjamin Sum kan chinmi nih cun kan uar taktak mi tlangval pakhat a si. Benjamin Sum a sakir mi nih hin mipi thinlung le nungak nuthlawi tiang in suaiaa a si, an uar khun ti lio cuahmah ah, Benben nih cun a sam a rem lo nak cu a chim ko. A sam zong a sau ngai cang nain a fans pawl nih riam lo dingin an ti caah riam aa tim rih loh, i riam le bang seh law cu a fans pawl nih an uar nak hi a dik lai ti u sih law kan palh theng lai loh, a sam ko nih hin pei a rempi cu tiah a fans tthenkhat nih an au pi chih len ve.\nKhuasak nak kong he pehtlai in Media pawl nih biahalnak an van tuah tik ah, Yangon ah ka nu he khua kan sa lai i, kan um ko lai ti zong a chim, an i thial taktak ah cun siang an um lo ngaingai. Tlangtling deuh tein a chim mi ngeih khawh van i zuam hna usih.\nThawngdang rel chap >>>>>\nKan hnu i Ukraine khualtlawng vanlawng a tlami kha Iran nih US ral dohnak vanlawng ah a rel sual ruangah a rak kahmi a si timi an theih hnu in a mah Iran zong nih ka tuah sualmi a si tiah ai chim ve cang cu a si.\nCu caah a tu hi phung ning tein Iran nih Ukraine a liamh a hau cang. Liamh man lawng si loin ral dohnak vanlawng le khualtlawng vanlawng hmanh a thlei dang kho lomi Iran cu fak taktak in dantat dingin Ukraine nih halnak a tuah cang cu a si.\nUkraine nih hin Iran sin in liamh man phaisa zeizah dah a hal timi cu an langhter rih loh i minung 176 an nunnak hi cu a tlawm lai loh tiah zumh cio a si. Tiah thawnglatu pakhat nih a phuan.


Thawngpang chia: A voihnihnak caah President Trump cu Coronavirus a ngei lai tiah zum a si hoi cang – Thechinlungnews\nThawngpang chia: A voihnihnak caah President Trump cu Coronavirus a ngei lai tiah zum a si hoi cang\nKan rak thei cia bantuk in President Trump cu a Coronavirus a ngei lai tiah zum a si caah Test tuah a si, natein Pathian nih a um pi le Coronavirus a ngei lo ti thei tthan a si. USA cu coronavirus ruangah a buaituk cang i, a ngeimi le thimi cu mithiam pawl nih an zumning leng a si cang caah President Trump zong nih raltuk voihnihnak nak in kan tuar deuh cang tiin a chim cang\nTu zong President Trump cu coronavirus a ngei lai tiah zum a si hoi cang, a ruang cu President Trump Personal Valet cu Coroanvirus a ngei tiah fiangter nak tuah a si cang.\nMah bantuk asi ah cun First Family zong coronavirus an ngei lai tiah zum an si ve cang. A cheu nih cun atu hi cu an ngeinak in ni tampi a si si cang lai tiah an zum. Valet hi ralkap a ttuan mi a si i, Ralkap unit in the White House ah rian ttuanding in lak a si. Deputy White House press Secretary Hogan Gidley nih cun White House Medical Unit nih United State Military pakhat nih the White House Campus chungah rian ttuanmi nih Coronavirus a ngei ttin atu bak kha an ka chim tiin a chim\nThe White House zohkhentu hna hi full time in minung 96 an si i, Part time in 250 an si. Mah hna hi butler, Maid, Chef, Plumber, doorman le florist hna an si. President Trump le Vice President Mike Pence hna cu mah coronavirus hi an ngei maw ngei lo ti cu zarfatin test an tuah tawn hna i, atu an dihmun ah cun negetive lengmang a si. Mah bantuk in Trump personal Velet nih Coroanvirus a ngei tih fiangternak tuah hnuah President Trump le Mike zong an tuah tthan hnuah negetive a si. Source. CNN, FOX NEWS, ETC\nWe were recently notified by the White House Medical Unit that a member of the United States Military, who works on the White House campus, has tested positive for Coronavirus,’ deputy White House press secretary Hogan Gidley said in a statement\nBe the first to comment on "Thawngpang chia: A voihnihnak caah President Trump cu Coronavirus a ngei lai tiah zum a si hoi cang"


SAC Ralkap “Sal Fimcawnnak” Tang ah Sianginn Kai Lo Ding in Hakha ah Cacawnnak Cauk pawl Khanghnak an Tuah – Hakha Cherry\nHakha zong ah cacawnnak Text Book pawl khanghnak in le sianginn hauhruang ah muici sen in duhlo langhter cattialnak pawl an tuah i SAC nih a on dingmi cacawnnak ah ahohmanh kai lo ding in forhfialnak an tuah hna.The Chin Journal May 4, Hakha\nHRINGTU NULE DAWTNAK (CAPAR) A rauh hlan ah hringtu”Nule Ni” ni sunglawi kan phan ṭhan cang hna lai. Hringtu Nule upat peknak caah “HRINGTU NULE DAWTNAK” capar tawite rak rel cio dingin kan kuat hna.\nHRINGTU NULE DAWTNAK”Ka nu dawtnak le thlacamnak atu ka vun ruah ṭhan tikah zei ruat loin ka rak nun ruangah a ngaih ka rak chiatter. Fa ṭhalo ka si buin ka cungah a veel a ngan, a duhnak ralchanh in ka rak um i bia ka rak chim zongah a ka ngaihthiam. Ngaihchiatnak mitthli he ka caah thla a ka campiak zungzal. Sihmanhseh a dawtnak zei ah ka rak rel lo. Ka nu dawtnak atu ka vun ruah ṭhan tikah a ngan hringhran in a thuk in a sunglawi hringhran ko.”\nInnchungkhar ah a rethei bikmi hna le ai tuai bikmi hna cu “Hringtu Nule” hi nan si ko. Nifatin tein nan pasalle zitmuai leiah siseh, fale zohkhenh kongkau ah siseh, innchungkhar kongkau ah siseh, thil dangdang kongkau a herhmi vialte ah siseh nule hna hi a cawlcang bikmi le a rethei bikmi cu nan si.\nDawr kal chukcho, chumhchuan, thilsuk, inn thianhhlimh le fale kholhṭawl vialte pakhat te hmanh bau lo tein hringtu nule nih nan tuah dih. Cu lakah nule nih nan chumhchuan ciami cu fale nih ei duh lo i kan um tikah lung ṭha loin a ummi cu hringtu nule nan si fawn.\nFanule hna an tlonlen umkal tik le an thil hrukaih kongkau ah le fapale hna an tlonlen tikah hawikom ṭha lo he hna i kom in an nunning hna i rawk in thil sual hna tuah sual hna lai kaw tiah lungrethei in a um i fale ṭhat nakding caah thlaza a cam pengmi hna cu nule hi nan si. Fanule hna an thla a hung corh(An cutcat) tikah hawikomh thiam lo ruang le thil pakhatkhat ruangah maw an min hna chia sual lai kaw tiah a thli tein a thin ai domh i fanule caah lungrethei in a um pengmi le thlaza a cam pengmi zong hringtu nule ṭhiamṭhiam hi nan si.\nNule nih fale cungah nan ngeihmi dawtnak thinlung hi zei he hmanh tahchunh awk a ṭha lomi a si. Fanule hna le fapale hna chimpit vansang in kan sual ko bu zongah a kan ngaithiamtu cu hringtu nule hi nan si i, lung ṭha loin a um i fale caah thla za a cam pengmi zong nule hi nan si ṭhiamṭhiam ko. Nan fale nih Nule nan cungah zeitlukin lungretheihnak le hnahnawh buaibainak kan in pek caan hna le fale ruangah zeitluk i ngaihchiatnak nan ton hmanh zongah huatnak mit a au bal lomi cu Nule hi nan si.\n“Ka nu…,ka hngakchiat lio i na rak ka awih tawn i hla na rak ka sakpiak lio caan te kha… Zaan na ka thlim tawn i na hlasak thawng te kha atu ka hnathlam ah an cuang peng ko e. Ka nu, na fa kei kai hngilh hlan ah hla ka sakpiak ṭhan ko rih law, ka nu, ka awi rih law hla ka sakpiak ṭhan rih law…, ka nu, zaan ka ih fa te na hlasak aw thawng te kha ka hnathlam ah an cuang peng ko ee ka nu. Ka nu, na hla aw te nih a ka thlim tawn i dai tein kai hngilh tawn. Ka nu, na ṭaang lum te cung i na rak ka beh i, na rak ka awih tawn i hla na rak ka sakpiak tawn kha mu… Hi vawlei cungah hin a ngaih nuam bikmi cu ka nu, nang na hla aw te kha a si ko ee ka nu…,”\nVancung i a ummi Thlapa i a ceunak cu a dulh zong a dul kho ko lai, nain hringtu nule nan dawtnak cu a dul in a ziam kho lo. A luang lengmangmi tiva hmanh khi a reu caan a um tawn, sihmanhsehlaw nule hna nan dawtnak cu a reu kho lo. Aa thleng lengmangmi khuacaan hoih in a par lengmangmi pangpar hna khi an uai ṭhan tawn, nain hringtu nule nan dawtnak cu zeitikhmanh ah a uai bal lo. Hringtu nule nih nan ngeihmi dawtnak cu fale caah a zungzal in a hninghno peng.\nNi le thla an liam lengmang bangin kum le caan zong nih an liam lengmang ve. Hi bantukin ai thleng lengmangmi vawlei khuacaan hna bangin ka Nu, nang na dawtnak cu fale kan caah liam in thlen caan a um lo. Taksa, thinlung le Thlarau in a khatmi minung nang le kei cu chim lo zeihmanh a hngal lomi saram hmanh nih an fale cungah hringtu nu an sinak nule dawtnak kha an ngeih. Zeitlukin dah hringtu nule dawtnak hi a ngan i a sunlawi ti kha ruat ko. Hringtu nule dawtnak hi cham khawh dingah cun a fawi lo, asinain nang le kei nih nu le pa dawtnak kan cham khawh bikmi cu an lunglawmhter i an ngeihchiatter lo i, caan tawite an nun chungah an lungthin nuamte in an um khawh nakhnga i zuam usih. Cucu nang le kei nih nu le pa dawtnak kan cham khawh bikmi cu a si ko.\nMinung kan nunnak hi caan tawite lawng a si ko. Hringtu nu le pa an nun lio ah nu le pa dawtnak a cham khomi si i zuam cio hna u sih. Nu le Pa dawtnak a cham khomi fale kan si khawh nakhnga thla za kan campiak hna.\nVawlei kil li ah a ummi hringtu nule si hna u, kan ram ah a ummi hringtu nule si hna u, hringtu nule vialte nan dihlak hi capar in upatnak kan pek hna. Hringtu Nule vialte Bawipa nih ngandamnak le nun khuasaunak thluachuah in pe ko hna seh.Vawlei parpahlik in, Salai K. Biak Lian Thawng Hamar, Norway\nHawi le hna CNA nih khuabawi an tlaihtik hna ah lau hlah uh, sual zong phaw fawn hna hlah uh.\nMalaysia cu lockdown ( MCO ) an tuah than hoi cang.


Tlukruannak Le Nuhrin Covo Upat Lawng Ah Kawlram Remdaihnak Hlawh A Tling Kho Lai; Pope Francis\nChinland Post| 2017 November 29| Myanmar ram a rak tlawngmi Pope Francis nih November 28, Naypyidaw ah rampi President U Htin Kyaw, rampi ruahnak petu Daw Aung San Suu Kyi le cozah lutlai ton biaruahnak a ngeih hna. Hi ton biaruahnak lio ah Pope Francis nih “Kumzabu 21 panglong conference asiloah Kawlram remdaihnak taktak a chuah khawhnak ding tawhfung cu “A dikfelmi tlukruannak le nuhrin covo upatnak ngeih a herh” tiah a chim.\nMyanmar ram cozah nih nan i zuam cuahmahmi remdaihnak lamthluan kumzabu 21 panglong conference hi buainak a daihtertu ding a si lai ti ka zumh. Cuti remdaihnak a chuah khawh taktak nak ding ahcun zeizong vialte hi a dikfelmi tlukruannak le nuhrin covo upat lawng ah a chuak kho lai tiah Pope Francis nih a chim.\nRampi tunmernak le hmunkhatte khuasaktinak ding tuanchuahnak rian ahhin Myanmar ramchung biaknak mibu zong tuanvo an ngei. Aa khat lomi biaknak le zumhnak pawl nih lungthin thencheunak le i lunghrinhnak hrihhrampi chuahter ti lo in lungrualnak, ngaihthiamnak, lungsaunak le a fim tlingmi rampi sernak ding thazaang tu a siter deuh awk a si a ti.\nPope Francis nih Rakhine ramkulh ah a cangmi buainak he pehtlai in i khahlonak hrampi a kong langhter in thleidannak ngeih awk a si lo ti zong a chim tiah Chin ramkulh Sipin le Electric lei minister Salai Isaac Khen nih BBC ah a chim.\nMyanmar ram ah man a ngei bikmi hlawnsung cu Myanmar rammi nan si. Asinain mizapi nih kum tampi buainak le harnak an tuar. Myanmar ram nih remdaihnak tuah aa zuam lio caan ah hnulei caan harnak ruang i a chuakmi mizapi hma le rung (hliamkhuainak hmape) pawl thlopbulnak le i remnak rian kong hi ramkhel le biaknak rian vialte lakah a sang/a ngan bikmi rian a si. Atu cozah thar nih remdaihnak hmuh ding aa zuam cuahmahmi cung ah kaa lawm. Myanmar ram hmailei a nunnak le lamthluan cu Myanmar ram kutchung i a um caah biaknak kip, miphun kip cung ah dawtnak he kutlai in riantuanti thiamnak pawl chimh le cawnpiak an herh.\nPope nihhin ramkip media nih Rohingya kong he pehtlai in pakhat khat a chim lai tiah an ruah nain cozah upa he ton biaruahnak an ngeih lio ah Rohingya timi a chim lo bantuk in Rakhine ramkulh buainak kong zong a dangte in a chim lo tiah RFA nih a thanh.\nPope Francis cu Myanmar le Vatican kar ramhnih pehtlaihnak hlei an ser thla 6 hnu ah Myanmar ram a rak phan. Myanmar ralkap lutlai zik General Min Aung Hlaing he zong a dangte in ton biaruahnak an ngei tiah theih a si.\nDaw Aung Suu Kyi nih Myanmar ram Rakhine kong cu vawleicung ram tamdeuh nih an zohngiatmi le ramchung mi pumpak cio caah tlukruannak, zalonnak, humhimnak pawl aa-mah-khan a pe kho dingmi upadi le mibu pawl hrambunh in rampi sersiamnak rian pawl cu pehzulh in ka tuan ko lai tiah a chim.\nNovember 29, Yangon ah minung 200,000 tluk sin ah biachimnak le thlacamnak zong a ngei.\nRef: BBC, RFA


Ruahti Le Rial Nih Cinthlak Chinthlak Thingthei Le Inn Tampi A Hrawh Hna – Daily Post TV\nRuahti Le Rial Nih Cinthlak Chinthlak Thingthei Le Inn Tampi A Hrawh Hna\nShan State – Yua Ngang Khuate ah April 23,2019 zaanlei suimilam 3:30 ah ruahti he ai cawhmi Rial ngan tuk a tlak ruang ah khuami nih harnak le fahnak an ton hna.\nRial atlak caan hi suimilam 3:30 -5:30 karlak tiang ah asi caah cintlak thing thei , eidingmi pawl le Inn tam tamtuk a hrawh piak hna. Khuami cu fahnak an ton lawng si loin an cinthlak thing thei a hrawh piak dih caah an lung an rawk tuk hna.\nYua Ngang khuate ahhin aliamcia 2015 lio ah ruahti le rialti nih an cinthlak thingthei le rawl pawl a rak hrawhpiak dih hna ruang ah khuami cu an rak pam bel cang. Khua kip nih bawmhnak an rak pek bel hna.\nTukum ah rialti nih a cinthlak thingthei le rawl pawl a hrawh piak than hna ruang ah mipi nih caan saupi harnak le sifahnak an tuar rih lai tiah theih asi. Khuami nih Inn le lo rawhrelnak an tonmi ah cozah nihcun bawmhnak zei hmanh a tuah rih hna lo.


Salai Lungthli Tum A Bia Fak Taktak Hoi Ai – Chin World News Evening\nSalai Lungthli Tum A Bia Fak Taktak Hoi Ai\nAugust 5, 2019 Salai Van Hmuhning\nSalai Lungthli Tum: Hakha pawngkam hmun lawng vialte cu hakkau le mifir hna nih anmah duh in an fir i thirhri in an kulh, camphio inn hmete an sak cio. Cuticun, ‘kanmah hmun, kanmah inn, kanmah dum’ tiah cozah theihpinak license zeihmanh ngeih loin an humhak.\nHmaizarh khi cozah nih phung lo sakmi inn vialte a theh piak dih hna lai. Hakkau le mifir an tah/aihram caan a phan tinak a si. Cozah nih firmi inn pawl an hrawh tikah mifir lei in a tangmi an um len te lai. Abik in Chin party upa cheukhat le an puppet media pawl an si lai. Anmah lila hi firmi hmunhma a ngeitu an si ve\nComment an pekmi cheukhat pawl kan rak chiah chih. Careltu nih phungdang in kna ruahpiak sawh hlah uh ti kan nawl duh hna.\nPa Thang: Nikum maw kum hmasa deuh he Dawrhlun Kuattit sang ah phunglut lo innhmun ka Pate nih aa cawk sual i an rak thehter ve. Ruahnak a ka hal bawi ka lenpi hna a ti nain phunglut lo a si ahcun thet ko ka rak ti. Kan theh lio ah kan thin a hung lo, kan ngaih a chia lo, a kan zohtu hi an hmai kan khap hna lo i kan ning a rakzak deuh. Khatlei ah hrawhter mi thehter mi an rak um bal caah thil 2 kar riantuan hi a har tuk lai ti ka ruahpiak ngai hna.\nSalai Abik: Phung ning lo nati mi kha, kawl ralkap ( tray rah wa rah policy asi ti kha rak i fiang ve mu, chin ram ah cun, kan ram le vulei ngei mi kan si hna,kan upa hruai tu pawl kha,kawl tawpherh liak. Kawl voih hnim tu lawng te an si hna khah rak i fiang,an nih pawl kha cu 1990 kum (tray rah wa rah )in le 2008 in myamar constitution and law in athawk mi an si hna khah, kan nih chin ram le vulei cu ( Chin woihtetah trai in kan rak i thawk cang, na fian khawh nak ah(1920 ) hrawng ah kan si cang hih,kan ram le vulei nih ni khat khat ah cun taza a cuai hna lai i, bia zawng aceih ve te ko hna lai ti kha ngalh ter chung kan duh hna.\nUSA Ah Laipa Meithal In Kah A Tong An Kahning A Fak Ngaingai\nVawlei Chuh (Ting) Nak Upadi Hi Nan Thei Taktak Maw?


US ah Za Uk Lian nih: Minung Pakhat Meithal in a Kah Hnu ah aa That Ve – Lai Lungrawn Post\nUS ah Za Uk Lian nih: Minung Pakhat Meithal in a Kah Hnu ah aa That Ve\nApril 22, 2021 April 22, 2021 admin Hmuhning\nUS ram Pennsylvania State ah Laimi Za Uk Lian (kum 45) nih minung pahnih meithal in a kah hna i minung pakhat a nunnak a liam, tiah thawng kan theih. Lehigh County ah a ummi Store pakhat ah Za Uk Lian cu motor in a kal i, highway lamcung ah a kalmi motor pakhat cu voi tampi meithal in a kah. Motor a mongtu nu meithal kuan nih a khen lo caah nunhim in a um.\nCun, Jeep motor chung ah a ummi pa cu Za Uk Lian nih a kah ve i hliam a pu.Store ah rian a ttuanmi minung pakhat nih, “Meithal in kah a tongmi pa cu a motor chung in a chuak i bawmh hal in a au len,” tiah a chim.Cu dih cun datsi a rawngmi Truck motor mongtu pa cu Za Uk Lian nih a kah tthan i cu pa cu a nunnak a liam. A nunnak a liammi pa hi Ramon Ramirez (kum 31) tiah theihmi a si. Za Uk Lian cu a kee in a zaam i amah tein meithal in aa kap ve. Za Uk Lian hi South Whitehall Township ah a ummi a si i, zei ruang ah dah atu bantuk in thahnawnnak a tuah, timi fiang in theih a si lo.\nThawngpang dang:Tuzarh niruk ni ah Myanmar buainak kong ceihkhannak ASEAN hruaitu hna meeting cu Indonesia ram ah tuah a si cang lai. Hi ASEAN meeting ah nawlngeihnak a latu Min Aung Hlaing zong kai aa tim tiah theih a si. Hi ruangah Indonesia zatlangbu hna nih inntek tuanvo a latu Indonesia cozah cu biatak tein an soisel, an mawhchiat tiah theih a si.\nNawlngeihnak a latu Myanmar ralbawi an i telnak ding meeting kha inntek tuanvo lak cu ningzak taktak a si tiah Indonesian Commission for Missing Persons anf Victims of Violence hruaitu Fatia Maulidiyanti nih a chim.\n“Hihi Myanmar ralbawi hna silhnalk piaknak phunkhat a si caah Indonesia cozah caah ningzak tuk a si. Nihin i Myanmar ram ah a cang cuahmahmi ralkap nih nawlngeihnak an lakmi, nuhrin covo an buarmi hna cu vawleipi nih fak piin an mawhchiat lio a si” tiah Maulidiyanti nih cun a chim.\nIndonesia cozah nih atu bantuk thil hi 2015 lioah a rak tuah bal cang. Kum 2015 ah khan Organization of Islamic Cooparation (OIC) meeting cu Indonesia ah tuah a si. Cu meeting ah cun hriamnam hmangin nawlngeihnak a la i nuhrin covo a buartu Suden President Omar al-Bashir cu Indonesia cozah nih a sawm.\nAmnesty International (AI) i Indonesia Director Usman Hamid zong nih “Myanmar i nuhrin covo buarnak vialte kan doh. Cu pinah tlaihmi vialte thlah dingah le lam a zawhmi hna cungah thihnak tlak thazaang hmannak ngol dingin kan in hal hna” tiah a chim ve.Tutan ASEAN meeting nih thathnemnak pakhat khat tal cu a chuahpi lai tiah aa ruahchanmi an um bantukin zeihmanh a chuahpi lai lo tiah a zummi zong an um ve The chin post.\nThawngpang dang:Ralkap rual hna tangka hmuhnak hrampi a simi thing zuarthlainak company Myanma Timber Enterprise le lungvar zuarthlainak company Myanmar Pearl Enterprise cu US cozah nih phihkharnak a tuah cang tiah theih a si.\nMyanmar ralkap nih tangka an hmuhnak bik cu ram mipi ta a simi kokek thil hna an zuarmi a si. Hi an tangka hmuhnak hrampi chahnak dingah le nawlngeihnak lak in mipi sersatnak ah tuanvo a ngeimi hna dantatnak caah US cozah nih atu bantukin phihkharnak kan tuah hi a si tiah US Department of Treasury tang i Office of Foreign Assets Control (OFAC) nih April 21 ah a thanh.\nCu ruangah US ramchung, asiloah US rammi pakhat khat kut chungah a ummi Myanma Timber Enterprise le Myanmar Pearl Enterprise nih a hmuh dingmi hlawknak vialte cu phih le kham a si lai. Cu lawng siloin phihkharnak an tuahmi pumpak, asiloah mibu nih an ngeihmi sipuaizi vialte zong phih piak an si lai tiah OFAC nih a thanh.\nNawlngeihnak a latu ralbawi hna dantat dingin Feb 10 ah US President Joe Biden nih nawl a rak chuah i Min Aung Hlaing telh in ralbawi 10 le an sinah an hnuzul civil mi 10 hna cu US Cozah nih dantatnak a tuah cang hna. Cu pinah ralkap ngeihmi MEHL, MEC le Myanma Gems Enterprise zong US nih phihkharnak a tuah cang.Atu bantukin US nih ralkap rual tangka hmuhnak hrampi a simi company ngan hna phihkharnak le dantatnak a tuahmi cu a tha kho taktak The chin post.\nThawngpang dang:Thawngpangtha aa chap chin lengmang ko. April 16 ah sermi Caankarlak Cozah NUG cu European Union nih pehtlaihnak a tuah cang tiah theih a si.National Unity Government (NUG) an ser khawhmi cu a biapi tukmi hmainornak pakhat a si i EU zong nih NUG he pehtlaihnak kan tuah cang tiah EU ramleng policy zung i chimnak nawlngeitu pakhat nih RFA ah a chim.\nNUG cu April 16, 2021 ah CRPH nih tlangcungmi hna he i bawm in sermi Caankarlak Cozah a si. Hi kong he pehtlai in NUG hi EU nih Myanmar ram phungning cozah ah cohlan ding nan i tim maw tiah RFA nih biahalnak an ngei i EU i Seurity and Foreign Policy zung i chimnak nawlngeitu Nabila Massrali nih a cunglei bantukin a lehmi a si.\nNUG ahhin hruaitu upa minung 26 an um. Tlangcungmi aiawhtu minung 13 an i tel. Cun NUG ah nu 8 an i tel tiah theih a si.EU nih NUG he pehtlaihnak a ngeih cang caah a rauh hlanah phungning tein a cohlan ko lai tiah zumh a si. April 24, Indonesia ram khuapi Jakarta i tuah dingmi ASEAN hruaitu hna meeting zongah NUG in ramleng vuanci Daw Zin Mar Aung cu ZOOM in bia a chim lai tiah Dr. Lian Hmung Sakhong nih VOA he interview ah a chim. NUG caah kutka aa ong chin lengmang ko The Chin Post.\nRelchap duh mi hna caah:UN nih Myanmar ram cu Syria bantuk in a cang sual lai an phang. Asinain Syria bantuk a si lai lo. NUG a nung i, hriamtlai vialte an tho i, mipi an cawl ahcun Ralkap cu an nung in tlaih colh an si te ko lai. Russia le China zong an cawl manh lai lo.\nSagain mipi nih:Kawl ralkap nawl an zulh duh lo’An khua caah tih nung diarhmun an phan.\nMyanmar Rammi hna: Bawmhnak Pek ding in Aung La nih US President a Hal


Lung a fak tuk mu! Kawl ralbawi Khing Maung Zi nih a thah mi Pu Lawm Ceu, a fanu cabia hi rel ve. – Kawltu Team\nLung a fak tuk mu! Kawl ralbawi Khing Maung Zi nih a thah mi Pu Lawm Ceu, a fanu cabia hi rel ve.\nKawl Ralbawi Khing Maung Zi Hremnak Fahtuk Ruang Ah A Nunnak A Liammi Pu Lawm Ceu, Fanu Nih A Pa Temtuarnak le Chungkhar Hna An Ngaihchiatnak Kong A Ttialmi Rel Ahcun Mitthli Hnawh Cawk A Si Lo.\nTahnak Biazai: Sualnak ngei lo ka pa, uknak chiattuk ruang ah maw? Lungler Khua ah a thla thla in hreng hna, Thah lai Sia kawng no bang, Khing Maung Zi nih duh in cil len, Khuabawi rianttuan ruang ko ah maw? Ka thin, Ka pa kha Khing Maung Zi nih thah lai Sia bang, khua zakip cul in hruai len hna. Maw! ka pa, khua le ram zawn na rak ruah ruang ah maw kha tluk khan na rak tuar?.\nKha lio ahkhan kei le ka nau cu ka pa nih zei a ton ti kan rak thei ve lo. Kan rak hngakchiatuk rih. Kha lio, ka nu le ka tta le hna mithli le hnapduk he thir le phang in an rak um kha, kei le ka nau nih zei kan rak hngal thiam ve lo.\nRalbawi Khing Maung Zi kuttang pa nih, a nupi le a fale hi a thah ve sual hna lai ti a rak kan phang. Zanttim le khuamang ah khuami hna nih kei le ka nau cu mi puak buin zamttim ahcun ka pa nih a nunnak pek in a ttuan hnawhmi kan khua cu lungsiaherh in mithli he (ka nu le ka tta le rual cu an ttah thawng hmanh thang sual lai phangin ik thliahmah in) kan chungkhar in kan zamtak ruangmaang.\nMah lio ahcun ka pa cu, Khing Maung Zi nih thah lai Sia bang khua zei a hren hmanh thei loin kan ttah bu cun ka pa cu kan rak zamtak. Kha lio, ka nu lungfah le ngaihchiat, ka u le rual ngaihchiat le lungfah, hacang rial kha dah ngai! Ka chan chung ah ka hmuh ballo. Zei hngal loin ka nu le ka tta le khuami mit au phin le umtu nih ttihmi ngei ve bangin an rak kan tuah. Mizoram ramri tiang ka pu le nih an rak thlah i, Mizoram lei in kan chung le nih an rak kan don. Kha lio ah ka nu nih mitthli he hitin Pathian sin ah a rak hal “kan chuahsemnak khua le ram te ahhin ni nikhat ahcun kan kirpi tthan mu” tiah Pathian sin ah thla a rak cammi kha zei ruah awk hngallo in ka rak icinken peng. Ka pa, thih hnu ah kan zamtak mi kan khua (Saikah) ahcun kan nu farual lawngin X’mas kan hmang tthan. Kan khua le ram ruangah nunnak a pemi ka pa cu mizoram ah kan sian lo bute in kan kaltak thai.\nChungkhar hna nih khua kan zamtak hnu ah Ralbawi Khin Maung Zi kut in ka pa cu a rak zam kho i, inn le lo ngei ve lo bang kan inn te hmanh ah um ngam loin na Biak Pathian ruun inn ah him deuh lai ti ruat in tirawl rak pe in rak thlawpbul hna. A hnu ahcun na Biak Pathian ruun inn hmanh ah hnangam kho loin Rualvung tiva kuang hrawn ah rak zaampi hna. Thinghmui zawtnak ngei bang, na hliamhma hmanh duh in thlawp ngam loin khualeng ah thlawp hna maw ka thin! Ka pa, ttitti phangphang in khuami hna nih an rak in thlawpbul mi nihkhan na taksa fah teh a rak in chawng deuh maw? Na nunnak pek hnawhmi, na khuami na rak hmuh hna ahkhan na hna a rak ngam deuh maw? Tirawl an rak in chanhmi na ei ahkhan teh, na kaa hna a rak thaw maw? Ka pa, kha lio na rak intuarnak kha kei nihcun a ruahpiak awk ka rak hngal lo. Nihin ka ruah ahhin na kaa zong a rak thaw bal lai lo dah! ka ti. Ka pa.\nKa pa, Facang cil in Khin Maung Zi nih an cilnak, fung le thing in an tuk an dennak, thirhling lakah an kaiter i an kalternak, thir cincik in an ttemnak le an hruainak ruang ah na taksa cu an rak pem dih cikcek. Kha tluk hma le rung kha, Zeitinhme na rak intuar khawh ka pa, Na thaisung le na fale mithmai hmuhta lo na sia a rak herhtuk caah maw na rak intuar peng? Ziah hme na kaltak ding tthiam ko ahcun kha tluk hma fak kha, kha can remruam na rak tuar? Rak kal tuan law, na intuar caan a tawi deuh lai si. Zeitin hme na rak intuar khawh? Ka theihmi pa ah a pasal bik na si. Nangmah nakin a ingtuar khomi ka hmu/thei rih hna lo. Kan chawr bak! Na hma le rung kha, misual hna kan caah Calvari tlang i a kan tlanhtu kan Bawipa Jesuh Khrih temtuarnak a hluan. Kha temtuarnak he khan zei dah na temtuarnak hi ai dan hlei hnga ka ti. Na taksa cu hma le rung nih pei a tuam dih ko kha. A hodah vawlei ahhin kha nak fakin hremnak a tuar hlei hnga? Minung fa nih zeitin hme na intuar khawh? Ka pa, na pa sal bak! Kha vialte hma le rung he, a zeizawn a fak ti hngal loin na thaisung le fale hmuhta duh ah Mizoram Bualpi khua na rak phan. Na celh cawk ve ti lo le mu na rak kan kaltak.\nNunnak pek in na rak dirkamh ve mi kan khua le ramte ah luphum lai lo na rak ttihtuk i na rak duh lo kha, na thaisung ka nu le ka tta le rual nih an sia a herhtuk ve. Nain Ka pa, kha lio ahcun kan khua mi nih nangmah cu chim lo, na thaisung le fale rual hmanh an rak kan ttihtuk. Nang cu chim hau loin an rak in ttihtuk. Nunnak pek in na ttuan hnawhmi kan khua ahcun kirpi ti loin Mizoram ah kan rak in thlawp. Na thaisung le fale rual cu na kan theih bangin hawi bangin kan rak in thlawpbul kho lo. Nain, ka pa, Khing Maung Zi nih an cilnak le an tuk, an dennak kha na chungril tiangin an rak i rawk dih i na rak pasal remruam, minung fa nih nunpi khawh ding phun a rak si lo. Kha, can na nun hmanh kha na pasal tuk ka ti. Ka pa, na kaltaknak kum 21 a tling cang e! Kha lio, puak cungin a kalmi na fanu zong ka nungak ve cang! Ka pa van khin na rak ka hmu dek maw? Kei nihcun kan philh kho lo, kan in hlam zungzal. Kan in ngaituk rih.\nKapa, na rak zam lio ahkhan nangmah na si lo a theituk komi Sopum pa pakhat zong Khin Maung Zi nih ka pa na zam kar ah meithal in a rak kah. Ka pa, na tuanbia cu li bangin ai hnin i vawleipi a cul dih. Maw Pathian Na fale kan tuarnak le ttah-aihramnak vialte hi lunglawmhnak ah kan thlenpiak ve cang mu. Ka pa philhlonak ah ka rak thaimi a si. Ka pa, kan in ngaituk! Zanmang tal ah rak kan leng ve law.\nNote : Hi Capar hi Lungler Sakhan ah a rak ummi Ralbawi Khin Maung Zi hremnak in a nunnak a rak liam mi Pu.Lawm Ceu philhlonak le a ngaihnak caah a fanu Chin Chin nih a tial mi capar asi.\nCredit : V.O.M\n← US President Vialte Lakah Trump Bantuk In VOTE Dik A Hmutu An Um Ti Lailo.\nMizo Nungak Tetei Hmanthlak Pawl Cu An Taru Bak Ko.,,, →


Zophei, Lautu Ke Mara Nih Ho Dah Mee An Pek Lai – The Chinlung Post\nZophei,Lautu le Mara nih Ho dah mee an pek te lai?Atu kum cu Thantlang peng Zophei, Lautule Mara ah MP a cuh dingmi ruah loin Independent zongin an rak chuak ko. MP an tuanbia le an rak tuan balmi thil hna zoh ti hna u si. Thantlang peng dih lak Mee khotu hi minung 33231 an si.\nThantlang chaklei, Zophei, Lautu le Mara tiah No. 2 hmunhma an si. An dih lakin Mee pe khotu minung 16000 leng an si tiah Thantlang commission nih cazin in an langh ter. Zophei 8000 hrawng, Lautu 4000 hrawng le Mara 3500 leng hrawng si dawh an si.CNLD in Pyine No.2 ah Saya Rung Kaw a zuam lai. Saya Rung Kaw cu Lautu Milu an tam biknak Hnaring khuami a si. NGO ah riantuan in Lautu, Mara le Zophei caah tial a tuahmi a tam ngai cang.\nCun Hnaring pawng Lautu mipi tampi nih mee an pek lai.USDP in Pyine No.2 ah Dr Hmuh Thang a zuam lai. A nih hi 1990 ah NLD nih an rak hlen mi a si. NLD nih an hlen hnu ah USDP ah a um. Zophei, Lautu, Mara dam lo ruangah rak fuh penh a si caah mi theih hngalh a ngei tukmi le mipi nih nupa can ah bochanmi pakhat a si. An harset lio an rak fuh penhmi a si caah a dawtnak kha mipi nih an philh piak lai lo. 2015 lio zongah Pyine No.2 in a tlingmi a si caah mipi an lungah a um ngaimi a si.\nNLD in Pyine No.2 Ni Sui Lian a zuam lai. A nih hi 2015 ah NLD in Amyota ah a tlingmi a si. Cucaah MP a tuan chungah Lautu, Mara, Zophei caah rian felfai tein a tuanmi nusal tha pakhat a si.Mara tam deuh cu NLD ah dir an i timh rih ko ti a si. Atu tiangah Dr. Hmuh Thang le Ni Sui Lian nih Phaisa a dik lo ningin an hman le an hal hna timi theih a um bal rih lo.\nBochan tlak an si.Independent in Salai Lung Thli Tum a zuam ve lai. Salai Lung Thli Tum cu Ram dang phaisa kuatnak a tuahmi a si. Kawlram cozah sin ah Phaisa kuatnak Register a tuah lomi a si caah Cozah sin ah Tax zong a pe lomi a si. Cun Lautu, Mara le Zophei nih Hmawngtlang khuataw lam cawhnak dingah Cozah sin an rak halmi cu Hmawngtlang lei tangin ca a rak tial tawntu a si.\nA fawinak cun Lautu, Mara le Zophei nupa a rak doh ngaitu pakhat a si.Cucaah Lautu, Mara,Zophei(Leitak,Zabung,Khuabung,Hlamphei, le Ngalang) nih an zulhmi lampi cu cozah nih tuah piak kho hna hlah seh law Hmawngtlang an duh ningin si ko seh a titu a si caah Lautu, Zophei, Mara nih cun Mee an pe tuk lai lo tiah ruah khawh a si. Lautu le Mara nih cun an pek awk hrim a si lo.\nLam an zulh komi tha hlah seh law, harnak tong hna seh ti a duhtu a si caah Lautu le Mara hrim nih cun Mee an pek awk a si lo. Lung Thli Tum MP a tling si cun khuakhat le khuakhat rem lonak a chuak lai. Cun Amah hrim cozah tax a pelomi a si caah thil dik le fel tein a tuan ngam mi a si lai lo.Cucaah Zophei nih Lung Thli Tum mee an pek zongah Lautu le Mara nih cun an pee ti lai lo a fiang ko. Ni Sui Lian, Dr, Hmuh Thang le Saya Rung Kaw mee pek ding lawng a tang cang.\nNi Sui Lian caah a poinak cu Daw Suh Thantlang a tlawn lio ah Mara tlang caah Hlei le Lam a rak pekmi hna kha Pu Zo Bawi nih a dangah thil piak dingin a tuah an ti. Cucaah Mara tlang nih NLD hi an uar tuk ti lo kho men mi a si.A donghnak lei ah Lung Thli Tum, Ni Sui Lian le Dr Hmuh Thang cu Zophei chungah Mee an i then a hau te lai. Zophei milu 8000 hrawngah minung pakhat nih 3000 leng hrawnglawng an ngah khawh cang lai.\nLautu nih Saya Rung Kaw mee an pek ve a si cun 4000 cunghrawng nih cun an pek te lai. Cucaah Dr. Hmuh Thang le Ni Sui Lian cu Lautu le Mara tlangah Agent thami an ngeih a hau. Cun Saya Rung Kaw cu Lautu le Mara tlang tam deuh nih an dir pi kho men mi a si.\nCrd:Mai Dawt Chin Sung


Nupi le caah pasal tha timi cu hi bantuk hi an si | Chin 7 News\nMay 17, 2019 admin KNOWLEDGE 0\nNupi le nih hin pasal le hi thih nun ruat lo bak in an dawt hna. Pa tu nih hin ruah lo pi ah lamdang kan pial tak tawn hna. Nu nih cun caan a sau retmat tikah a pasal duhdawtnak kha a fek deuh ve. A caan le sining dihlak pek bak in nu nih cun apasal kha a dawt. Cu ve bantuk cun pasal le kan hmurka thlum al hna hi nupi le caah vitamin tha tuk a si. Cucaah pasal na si cun na nupi kha thangthat peng ko. Tha tein na chawnhmi le zohkhenh mi kha na nupi hnangamnak a si ko.\nCun pasa le hna kan dawtnak hi nupi le caah ruahchannak pakhat a si ve. Na nupi kha daw hrimhrim. Zeidang thilri fenh eih le eidin in na dawt khawh lo hmanh ah phaisa a hau lomi na hmurka thlum al khan chawn bia peng. A thazaang na si kha philh hlah. Nem tein chawn peng ko. Vawlei hi a caah vanram a si ko lai. Zeiruang dah na nupi cu dawt a herh i zohkheng a herh. Zei raungah dah thangthat a herh ti cun,\nNa chungkhar inn rian vialte a tuantu a si. na fale zohkhenh tu a si. Nangmah le na fale kar ah dawtnak hri a sih tu si. Fale nih pa upat an thiam nak hnga cawnpiaktu a si. A nunnak le caan vialte nangmah le a fale caah a pemi a si. Zaangfahnak bia a chim peng. Nunnem le toidor te um aa zuam peng. Sifah le that caan zong phunzai lo tein nun thiam aa zuam peng. Theihthiam nak a ngei. Na nupi tluk in an thiammi vawlei ah an um lo.\nPhaisa kong ah nangmah khuakhan nak a zoh peng. Chungkhar nuam te um khawhnak hnga a ruahnak a chuah peng. Aa zuam peng. Inn rian vailte amah rian ah a ruah dih. Zeitluk mi hawi lo te na si zongah an zumh bakmi asi. Na nupi tluk in hohmanh nih an in zum lo, an i bochan fawn lo. Nangmah he nuam te um a duhmi si. Cucaah na nupi cu daw hrimhrim.


China nih hin mah Doctor pa a biachim hi rak ngai hna sehlaw a tu bantuk in zawtnak hi a karh lai lo – LAI NEWS\nChina nih hin mah Doctor pa a biachim hi rak ngai hna sehlaw a tu bantuk in zawtnak hi a karh lai lo\nChina nih hin mah Doctor pa a biachim hi rak ngai hna sehlaw a tu bantuk in zawtnak hi a karh lai lo. Mi thin phanternak bia (Wuhan virus kong) na chimh rih asi cun kan nin tlaih lai ti tuin an rak tlerh.\nDoctor Li Wenliang hi Wuhan Central Hospital ah rian a tuan mi asi i, Coronavirus tih a nun ning le ralrinnak kong hi a hawi le zong biatak te in a rak chimh hna. Mah zawtnak a karh tuk hnu tu in Tuluk police le cozah nih Doctor Li Wenliang cu ngeihthiam an hal nain a tu ah bcun mah zawtnak in a mah tu a nunnak a liam.\nDr.Li Wenliang hi kum 36 lawng a si rih. Coronavirus zawt nak in zei tin dah mipi nun na kan khamh hna lai tiah a lam kip in rian a Tuan mi le Conavirus hrik in a dam lo mi hna kha ral tha taktak in a tuam hlawntu hna sibawi a si. A mah nih minung tampi nun nak cu a chanh manh cang na in Coconavirus hrit in a dam lo mi, a zohkhenh mi pakhat sin ah cu zawt nak hrit cu a kai sual caah chanh manh lo in a thih hi a si tiah an chim.\nAtu ah cun zawtnak a ngei mi minung 28018 an si cang tiah country’s National Health Commission nih achim. Zawtnak hi human to human transmitted a si caah ralrin tak tak kan hau. Hitluk in mizawt an karh hi minung le minung ichonh khawhmi zawtnak hrik a si caah a si tiah a chim chih. Mizaw 28018 chungah hin 640 hna cu an nunnak caah ruahchannak a tlawm ngai ngai tiah nawlngeitu nih an langhter.\nJulian Assange le US secret phuannak kong\nKawlram ah motor sehzung a tuahding mi Toyota\nDenmark Prime Minister thar Mette Frederiksen!


Benjamin Sum Le Esther DCS Cu Bushfire Relief Concert Tuah Dingin Australia An Phan Cang – Chuncha News\nKan Chin mi hlasak thiam Benjamin Sum le Esther Dawt Chin Sung tafar cu Australia dam in an phan cang. 13 March ah hlunghlai taktak in kan tuah ding mi Bushfire Relief Concert cu a nai chin thluahmah cang. Tulio kawlram pumpi a hnin cuahmah mi Myanmar Idol winner (Esther Dawt Chin Sung – Esther DCS ) le pahnihnak a la mi (Benjamin Sum – Benjamin Sum ) zong an rak i thawh cang. Thaizing (10 March) an phan cang lai.\nTutan Bushfire Relief concert cu Cozah lei minung le pawngkam kan hawi le media hna lungthin a suk ngai ngai caah Cozah lei in siseh, media (SBS English – national) in siseh CFA (Country Fire Authority) le pawngkam local Cozah kan hawi tampi an rak ra lai.\nThaizaan hi Fan Night kan tuah lai. Esther le Benjamin ton khawh an si lai. Hmanthlak pi khawh an si lai. Nazii- 5:30 pm – 7:00 pm lawng kan tuah lai. Ahmun: Coopersmith Pavilion Ringwood East (Chin Community Victoria Centre)\n1. Hall hi tuan deuh ah timhtuahnak kan tuah\nkho lai lo caah 6:35 pm in kan in luhter hna lai.\n2. Hall hi Sianginn ta a si caah zuu i ken le hall\npawngkam ah kuak zuk a ngah lai lo.\n3. Ticket na cawk ko zongah zuu ri mi cu lawi\nter a si lai.\n4. Atu tan ah zuu palang le kuak bul an cher\nahcun zei tin hmanh ah Chin community nih\nhmanh awk a tha ding a si ti lo caah tha tein\ntheihternak kan in tuah hna.\n5. Ticket hi cu pakhat ah $40 a si.\n6. Nu le pa ticket a caw mi nih kum 15 tang fa\nnau nan i ken hna ahcun a hmun ah kutka\npawng ah fa nau le caah men pek a si lai.\nTha tein kan in zawnruah piak ko hna lai.\nRef: ACC- EM\nTuchun Pyitaungsu Hluttaw 2008 Upadi Remhding An Chuah Pi Mi Le ”Mee ” An Thlak Mi Phichuah


Victoria Camp Lak Ding Aa timh Mi Ralhrang Chung In 5 An Thi Cang\nMain Editor October 13, 2021 Leave a Comment on Victoria Camp Lak Ding Aa timh Mi Ralhrang Chung In 5 An Thi Cang\nOct ni 12 hrawng in Chinram Chung in Chin Ralkap an um nak Victoria camp lak ding in Motor 50 hrawng cu an kai I lampi khua kip ah hehtiah an duhduh an pah I nihin ah Falam in Halkha lei an phanh. Cun Nihin October 13, 2021 zinglei sml. 10:00 hrawng in Hniarlawnthar pawng ah kahdohnak aa thawk i SAC ralhrang lei in minung 5 an thi, tiah CNF chimnak nawlngei Salai Htet Ni nih a chim.\nHniarlawnthar khuate ah zinglei sml. 10:00 hrawng in i kahnak a um i, SAC ralhrang lei in minung 5 an thi. Kanmah CNA/CDF lei on mithi/thliampu kan um lo. Hmaitonh in kan i kap ti awk ngaingai a ttha lo. Anmah lei nih cun kahthlorh in an kah,” tiah Khonumthung ah a chim.\nHniarlawnthar ah kum 13 pa ngakchia pakhat telh in minung 4 zong SAC ralharng nih an tlaih hna. Cun Lungpi le Hniarlawn khua mi hna cu “Khua ah um ngam a si ti lo caah hmundang ah an i tthial chung pah dih ko,” tiah Hniarlawnthar pastor pakhat nih The Chin Journal ah a chim.\nCu ralhrang hna nih Falam Peng Rialti khua ah Khrihfa Biak in pawl an hrawh i achung thilri pawl an lak dih, cun khuachung ah inn zuat satil Vok, Ar, Meheh pawl zong an that hna. Credit: the Chin Journal\nAherh Ahcun Ka Thi Ko Lai Tiah Ralhrang Pawl Cu Aleh Hna– President Win Myint →\n← Atu Tan Raldohnak Ah Kan Fing Le Tlang, Horkung Sining Kan Theih Dih I, Hi Hi Kan Hman Thiam A Hau – CNA Ralkap Hlun Pu Zahung Mang


Min Aung Hlaing Ralhrangbu Nih Cozah Tih In A Zaam Lio Mi Hna An Rak Kir Ahcun Kan Ngaihthiam Hna Lai - Chin Eleven News\nMin Aung Hlaing Ralhrangbu Nih Cozah Tih In A Zaam Lio Mi Hna An Rak Kir Ahcun Kan Ngaihthiam Hna Lai\nRalhrangbu Nih Cozah Tih In A Zaam Lio Mi Hma An Rak Kir Ahcun Kan Ngaihthiam Hna Lai Ralhrangbu nih kanmah cungah zumhnak a ngei mi,upadi chungah rak luhthan a duh nain a rak lut ngam lo mi le pehtlaihnak a thei lo mi hna an um si ahcun zeitik poah ah pehtlaih khawh a si.Taza kan cuai mi hna zong kan ngaihthiam hna lai tiah pehtlaihnak he a thanh.\nRalhrangbu nih a chim ningah ralhrangbu nih uknak a lak hnu February 1 in NLD chungtel, ralhrang phu ah thanh cang mi CRPH, NUG, CDM cawlcanghnak le ram remdaihnak a duh lo mi ramchung/ ramleng ah a um mi le bu hna nih an forh hna ruangah ramchung buainak le lamzawhnak ah a tel mi siangngakchia, mino, cozah riantuan tampi cu tlaihkhih tih in an zaam tiah theih a si.\nMah hna chungin cheukhat cu rak kir than an duh nain tlaih lai an phan ruang le pehtlaihnak an theih lo ruangah a rak lut ngamlo mi tampi an um tiah a ti.\nAtu lio ramchangah NUG, CRPH hna nih an forh hna ruangah lainawn, mifir, meikhangh, bomb puah, ralvengtu hna doh, mipi riantuantu hna kahdoh, cozah inn le pumpak inn hna hrawhnak tampi an tuah.\nCDM cawlcanghnak ah phaisa in siseh, thil dangdang in siseh thuk piin cawlcanghnak a ngei mi si lem lo in thinphan ruangah a tli zaam lio mi cozah riantuan, mifim mithiam hna le ka dangdang minung hna cu upadi chungah an rak luh than an duh a si ahcun an cungah taza cuainak vialte kan ngaihthiam hna lai tiah ralhrangbu nih a ti.\nA cungah langhter mi sualnak a ngei mi hna ti lo mah duhningin rak kir than a duh mi hna cu phone a si lo ah, mah le a naihnak palek sakhan, peng, ramthen ralhrangbu uknak tuanvo ngei tu hna sin ah zumhtlak tein pehtlaih khawh a si tiah ralhrangbu thawngthanhnak nih a chim.TCP\nVoi 8 kahnak a chuak i Ralhrang minung 100 leng an thi\nRalhrang Pawl Tam Taktak Kalaymyo Ah Vanlawng In An Van Chiah Than Hna


Van Bawi Lian Cu A Sungh Hnu Ah NLD Party Zungah Va Kal In A Tuah Mithil Cu A Dawh Tuk – The Chinlung Post\nKan theih cio bangin Pu Van Bawi lian cu CNLD in a cuh ve mi pakhat a si a nih hi mipi nih uar tuk mi mino te pa fel ngai zong a si pin ah a fim thiam ngai mi a si tutan a thil tuah mi cu zoh a dawh i cawn phu ngai ngai a si , tutan a thil tuah mi cu a tanglei bang hin asi ,”Pu Van Bawi Lian (CNLD party Pyituh Hluttaw Candidate )cu NLD party zungah an kan leng i teinak kan hmuh mi an kan lawmh pi.Pu C Za Cung sin zongah lawmhnak bia a rak chim. NLD party an kan lawmh pi mi cungah kan i lawmh pin ah kan upat fawn.”Crd NLD Thantlang.\nKa diary: 08 November, 2020. 2020 thimnak (Chinland). Loose the battle but win the war” tiah kan chim theu. A sullam cu tutan thimnak ah sunghnak co ko hmanh uh law, kan mipi thinlung ah hmunhma tampi nan lak. A bik in mino hna thinlung chung ah nan tuh mi miphun tanhduhnak thinlung nih hihnu hmailei ca ah teinak nganpi a pe tu an si te lai.\nA tu dirhmun zong ah kan Chinland ah a pahnihnak party cu nan mah nan si. CNLD chungtuan Salai Ceu Bik Thawng thlacamnak ka rel tik ah kalung a tha lo. Na thlacam bantuk in Pathian nih thinlung thar le thazang thar he lam an hruai lai. Policy level biaruahnak le kan miphun ca ah na saduhthah (CNLD election manifesto) zoh tik ah zeitlukindah a ngan ti kan theih ko ka nau.\nCun, sunghnak nan co mi cung ah tuanvo na lak ca ah pa saltha dirhmun ah na um ti hi kan hmuh fawn. Cun, tutan thimnak ah “teinak” nan hmuh ka ti mi cu, CNLD signboard cu peng le tlang vialte ah nan bunh khawh dih lawng si lo in constituencies a zapi ah siseh, Chin state leng zong ah siseh, zuamnak nan luh khawh mi hrim hrim hi kan miphun ca ah thil ngantuk a si.\nKan mino tampi nih arfi bantuk in an in zoh ko. Nalung thul lai cih, Tutan thimnak le a luancia kum 5 lio thimnak ka tahchunh. 2015 lio thimnak nak in a let tampi quality a ngei tiah ka ruah. Policy kong ah bia raldohnak zong Party hruaitu hna karlak ah kan hmuh khawh. Federalism kong siseh, peace process daihnak lamthluan kong zong ceih chih a si. Online in biaruahnak le interview zohcawklo zong kan in hmuhkhawh hna.\nCun, buaibainak umlo te in nan i lim fawn ca ah kaa lawm fawn.Teinak a cotu Chin-NLD cung zong ah Congratulations! ti in a lang in ka vun in lomhpi ve hna. Mipi nih an in zumhhna ca ah tuanvo an in pek mi hna cu zumhawktlak te in le felfai te in nan tuankhawhnak ding ah Pathian nih fimnak in pe ko hna seh. Kawlram pumpi huapin thimnak result kan vun theih dih hnu ah hmailei kan karhlannak kong ah ka ruahnak hna tial khawh ka vun i zuam ve te lai.Upatnak he, Victor Biak Lian, Ottawa\nCrd: Victor Biak Lian


CDF-Mindat nih Tang dang pom a timh hi cu, hruaitu hna tthut dan duh ruang ah a si – Chintanbo\nAugust 29, 2021 admin CHINNEWS 0\nCNF hi uttanh ding cu si ko e,nain a doh phunphai cun do tim hlah usih\nCDF Mindat biachimtu nih CCN he interview ah CNF nih an kan bawm bal lo tiah a chim kha CCN zoh nihcun nan theih dih cio ko lai. Salai Mang Om (mindat) nihcun”CNF GS Salai Thla Hei nih kan bawmh peng hna tiah mipi sinah a chim’ tiah a timeline fb ah a ttial rih. Ziah nihin le nizan ah mah bia hi online ah an langhter tikha si. CNF an uhttanh ca zongah si kho nain nihin le nizanah online ah an langhternak ka ruah tikah Chinmi ciocio simi Alliance kan ituah e an ti hnu zarhkhat kuamah online ah an langhter si bik in a lang.\nChinmi ciacia chungin Alliance kan tuah e ticu ruahah asi kho lo tukmi,zoh a chia ngai ti in ttialah a fiang cem lai dah ka ti. Kachin/KIA/O nihcun tlangcung hriamtlai dang poh alliance an tuahpi dih hna nain CNA/F tucu an tuahpi lo,KIA nihcun ‘Chin le Kachin karah alliance tuah herh lo,unau pei kan si cu’tiah an ti.Mah bia ruahah Alliance kan tuah e tiah Chin hrinfa cia lila in cathanha chuah cu,remkhel leiah mitdei-ka te an si ti zong a langhter ngai.\nCDF Mindat nih ral an tuk-ka in ramleng CHIN michungin abawmtu hna hi CNF adirkamh tu 80% an si tikha CDF Mindat nih an fian aherh ngaingai.Kan raldoh mi hi kumkhat menah kan tei lo kho,kum 5/6 zong arau kho caah tu kan dirhmun kan si peng lai tikha Mindat mino nih an iruah sual kho.Chinram ah hnahnok tu Rakhine AA sinah bawmh an hal ziar le AA he give and take an tuah I a bawmh hna bel le saupi an va dir kho ko.Nain AA sinah bawmh cu an hal ka zum lem lo.\nCNF nih CDFs hna hi ziah a duh ningin abawmh khawh hna lo, bawm kho tu ding dirhmunah CNF kan dirpi lo cuta,bawmhmi si kan duh ahcun mibawm tu si hmasa zong abiapi ve.INGO le NGOs an silo,hriamtlai an si cuta.INGO/NGOs ah CNF kan iruah chih ahcun a palhmi ruahnak asi caah kan dohthlenmi kha pakpalawng a si sual lai.CNF kha santlai lo an si ti hlanah Keimah nih ta CNF zeitluk in dah ka rak bawmh ve hna tikha i hal /check hmasa a hau ve.\nCNF nih CDFs kha alliance a tuah bal lai lo,tuah zong aherh lo mi si i Chinram pi caah dothlengmi asi,peng le tlang min in a dirmi hriamtlai a si lo caah Chinram hriamtlai poh kha a tikhawh tawk in abawmh hna ko lai,a bawmh khawh lo zong le uhtanh tuk awk si fawn lo.Bawmchan kho dirhmun a dirah cun bawm hlah uh ti zongah a duh hlei lai lo,a herha ti ningin abawmh cio ko hna lai.\nCucaah CAN/F nih Chin state khoika hmun pohah zalong tein raltuknak,umhmun khuar le cawlcanghnak nawl angeimi si,a ruang cu Chin state caah hriamtlai a si ka ti cang khah,peng le tlang ca le minin hriamtlai bel nih an pengchung kha,U-tlak chokai cuh in an I haak,cu an I haakmi ramchung ah CAN/F cu zalong tein cawlcanghnak nawl ngeitu si. Tulio caan hi i doh caan silo,peng feeling in hriamtlaih i credit kawlcaan zong silo;mah kan dothlennak hi kumkhat men ah aa lim kho lo men kan ti khah,long planing felfai tein tuah le ser haumi si. Thaithawh ei hlan tivacek surcheh timh phun bantuk men si lo hih.\nCNF/A hi tuan lio bantuk cun an der ti lai lo,tucu mipi tampi dirkamh tu an um cang caah CNF upa zong nih fel huaha lo riantuan an itim lai lo, fel lo dingin fial hmanah fel lo an duh lai lo tikha a fiangmi si ko caah lungthiang tein dirpi usih.CNF/A na bawmhmi tangka kalnak le hmannak kha theih ve itim hlah,Krihfabu le community a silo.Hiramtlai bu an si caah mipi theihawk tha lo biahla tampi he khuasa mi an si tikha theih piak hna usih. Crd. Chinland 7 Post


Date 26.7.2021 Ramri ah an ikahnak kong zan 10:30PM ahnu bik last report nih tarlan ning ah cun Assam minung pakhat thi than in 56 nih hriamhma ngei, – Kawltu Team\nDate 26.7.2021 Ramri ah an ikahnak kong zan 10:30PM ahnu bik last report nih tarlan ning ah cun Assam minung pakhat thi than in 56 nih hriamhma ngei,\nJuly 27, 2021 Pu Tawn Mang\nAssam le Mizoram ramri ah hin Central lei nih Security ca ding ah tiah Central Reserped Police Force CRPF camp tuah piak in duty ter asi, mah CRPF hna hi ramri buainak um lo ding ah duty ter mi asi, nain nihin thil cang ah khan CRPF hna camp chung ah Mizo palik Officer pakhat Superientendent of Police SP cu nun him nak ah kal cu CRPF hna nih luhter an sianh piak lo tiah thei asi.\nRamri ah cun ruah lopi in Assam palik minung 200 hrawng cu IGP Officer he Assam-Mizoram-ramri ah kal in, ramri ah CRPF Camp umnak ah cun hmunhma lak in an um tiah thei asi, Mizoram palik hna cu Section khat hrawng longte duty mi minung 30 hrawng longte an um lio asi, CRPF Camp ah cun Cachar DC, SP le Kolasib SP hna cu ihmuh tawnnak ngeih lio asi, Mizo SP nih cun Assam palik hna nan kir lo ah cun Mizo civil mi hna zong hi an um peng ko lai tiah ati.\nMah lio ah cun Assam palik hna le Mizo civil hna cu an ivuak cemmam arak si, Assam motor lian le pic up phun le Sumo hna zei maw zat vuakchiat piak asi tiah thei asi, Assam palik hna nih cu Teagas zong an hman, hriamnam dang dang hna he, Van that ah kan Unau Mizo hna cu hriamhma ngei mi an um tuk lo khi asi, Assam palik hna cu hriamhma ngei mi an tam ngai tiah news report nih cun alanghter.\nOfficial hna ibiakchawnh lio ah, Assam palik hna nih meithal an puah hmasa asi, mah hnu ah Mizo palik nih meithal an puah ve cawlh asi, cun mipi hna cun himnak ah kal cang u kan ikap cang lai tiin, mipi hna cu an himnak hmun ah an kal liam cang ah cun an ikap ve cawlh khi asi, kan Unau Mizo palik hna umnak hmunhma cu acung lei sang deuh dirhmun asi caah an vantha ngai, mah caah cun Assam palik 6 thi cawlh in 56 nih hriamhma an ngei timi cu confirm asi cang.\nMizo palik le Assam palik ikahnak ah hin Assam palik hna cu minung an tam ngai ko nain asung kan ti ko lai ta, Flag var an zar caah cun, ikah lio cu idin ta kha asi, minute 45 chung ah an ikap tiah thei asi, Flag var an zar cang ah cun asungkhan tinak deuh khi asi rua, ahnu Suimilam 7 hrawng ah khan Assam palik pakhat athi than tiah thei asi fawn, cun adih lak in 7 an thi cang tinak asi, Mizo lei ah cu Civil pakhat le palik 2 hriamhma faktuk lo in angei ve tiah thei asi.\nMah ikahnak ah hin Assam palik 6 le civil 1 athi, 56 hriamhma angei, mah hriamhma ngei mi chung ah hin, Cachar SP zong an itel ve, Cachar DC nih cun SP hliamhma ngei mi hi Cachar Medical College-ah chiah asi, ICU-ah umter asi tiah thei asi, Civil mi pakhat hliamhma ngei mi cu ahnu ah athi tha ruang ah 6+1= 7 thi mi hi Assam lei an si.\nUnion Home Minister, Amit Shah nih “Assam-Mizoram ramri cu CRPF nih zohkhen (control) ding asi ati, Tu Zan ah khan Assam Cabinet Minister pahnih, Pijush Hazarika le Parimal Suklabadya nih Lailapur ah kal in thil um tu ning an zoh lai, tu zan Suimilam 10:00pm hnu àh Assam Chief Minister, Himanta Biswas Sarma nih Haflong a phan, meeting ngeih pi in thil umtu ning an chimpi, thai zing ah ikahnak hmunhma ah thil umtu ning an zoh lai tiah news report nih alanghter.\n← Ramri buainak kong ah hnu lei ah kan kir lai lo, kir/thawn ding silo in aherh ning in kan kap lai, mipi zong nih nan ngeih mi hrimnam hna i ken ve u tiah”DC, Kolasib”6 thi 3 hriam ngei,\nNihin Up date news ah Mizoram CM le Assam CM cu Social media-ah pakhat le pakhat bia ilehnak kong hi, →